حکومەت جەستە و ناخمان دەسوتێنی؟!\n٢٥ ساڵە لە سایەی حکومە تی ھەرێمی بەتەمای خودا، ڕۆژ لە دوای ڕۆژ کێشەکانی کوردستانیان زەبەلاحتر دەبن و،وەک مۆتەکە تەنگ بە خەڵکی بێنازی ھەرێم ھەڵدەچنن و خەریکە خەفەو لەناویان دەبەن.\nکێشەی نەبوونی کارەبا ، خراپی کەرتی تەندروستی ، نەبوونی ئاسایشی ئاو، خۆراک ، نەبوونی سیاسەتی گونجاو بۆ ئابووری، باری کۆمەڵایەتی و سیاسی و نەوت و وزە ، سەقەتی سیستەمی پەروەردەو خوێندن و تەلقین دان ، بێکاری وگرانی و گەندەڵی ، قەیرانی داریی و بی مووچەییش سەرباری ھەموو کێشەکان وای لەخەڵک کردووە لەگیانی خۆی بێزار بێت و ئاوات بەمردن بخوازێت...!!\nباش دێتەوە یادم لە مانگی ١٢ی ساڵی ٢٠١٤ حکوومەتی ھەرێمی بەتەمای خودا ، لە کۆبوونەوەی ئاسایی خۆیدا فەرمانێکی دەرکرد بە ژمارە( ٨١٧٤ ،ریک لە ١٤/١٢/٢٠١٤) کە لە بڕگەی سێ ئاماژە بەوە دەکات کە سەرجەم وێستگەکانی بەرھەمھێنانی کارەبا بە غازی سرووشتی کار بکەن و پێویستە لە ماوەی دوو ساڵدا ئەم پرۆژەیە جێبەجێ بکرێت و پێویستە وەزارەتی سامانەکانی سرووشتی ئەم کارە جێبەجێ بکات تا کۆتایی ساڵی ٢٠١٦).\nکەچی لەبەختی کەچمان نەک تەنھا فەرمانی حکومەت جێ بەجێ نەکرا ، بەڵکو ھاتنی کارەبا بووە ئەوخەونەی کە ھەموو تاکیکی ئەم ھەرێمە بێ نازە خەونی پێ دەبینێت...\nئەوەی لێرەدا مەبەستمە باسی لێ وەبکەم ، کێشەی کارەبا و بەڵێنە پووچەکانی ( حکومەتی فاشیلی ھەرێم ) و قەیرانی داریی و باری نالەباری دەروونی کوردستانیان نییە ، بەقەدەر ئەوەی باسکردنە لە گیان لەدەستدانی خاتوونێکی دیکەی بێ نازانی ھەرێمی بەتەمای خودا ( سەروینی قوتابی زانکۆی ئیشق ) کە بەسووتان گیانی لەدەست دا.\nدوای دەنگدانەوەیەکی زۆر و بڵاوبوونەوەی دەنگۆی سووتاندنی ئەو خاتوونە بێ نازە لەھەرێمی تاریکستان لەلایەن باوکییەوە، بەڕێوەبەری راگەیاندنی پۆلیسی سۆران دوێنی ڕایگەیاند (سەروین) ی جوانە مەرگ بەھۆی ئاگرکەوتنەوە لە موەلیدەی ماڵەوەیان سووتاوە.\nبەڵێ ، لەھەردوو حالەتدا ، ئەگەر سەروینی خێرلەخۆنەدیو، بەھۆی ئاگرکەوتنەوە لە موەلیدەی ماڵەوەیان سووتابێت ، یان لەلایەن باوکییەوە سووتنێندرابێت ، ئەوا حکومەتی بێ خەمی کوردستان تاوانباری سەرەکییە لە زەبەلاح بوونی ئەو کێشانەی کە یەخەو بەرۆکی خەڵکی بی نازی ھەرێمی گرتووە ، ئاخر ئەگەر کارەبا ھەبوایە ،( سەروین)ی جوانەمەرگ بۆ بەئاگری (موەلیدەی چینی) گیانی لەدەست دەدا ؟ ئەگەر یاسا سەروەر بوایە و ،حکومەت پارێزەری گیانی ھاووڵاتیان بوایە ، ئەوا پێشێلکردنی مافی مرۆڤ و کوشنتی ئافرەت لە ھەرێمی تاریکستانی بەتەمای خودا لە زیادبوون دا نەدەبوو و ،(سەروین و سەروین)ە نازدارەکانی دیکەش بەدڕندەترین شێوە نەدەسوتێنران.\nزۆر بە کوردی و بەکورتی:\nخوێنی (سەروین و سەروین)ە بێنازەکانی دیکە لەئەستۆی ئەوحکومەتە بێ خەمەیە کە وای کردووە خەلکی بینازی ھەرێمی بەتەمای خودا ، ھیوا بە مردن بخوازن بۆ رزگار بوونیان لەم ھەموو قەیرانە دروستکراوەی کە باجەکەی تەنھا ھاووڵاتییان دەیدەن!\nھەربۆیە ئەمرۆ لەھەرێمی بەتەمای خودا ، کە ھاووڵاتییەکی بێناز گیانی لەدەست دەدات ، خەڵکی دەڵێن : (خۆزگە بەخۆی ، لەم ژیانە بێ ژیانە ئیسراحەتی کرد)؟!\nئەوەی جێگای داخە ، ئەو ئاوات وخۆزگە بەمردن خواستنەی خەلکی ھەرێمی بەتەمای خودا ، رۆژ لە دوای رۆژ گەورەتر دەبێت لەسایەی بێ پلانی و بێ خەمی حکومەتی فاشیلی حزبە خۆخۆرەکانی کوردستان ، کە مرۆڤیان کردۆتە بێ نرخترین سەرمایە و خۆشەویستیشیان کردۆتە کالایەک ،لەکالاکانی وڵاتی چین ھەرزانترو بێ نرخترترو سەقەتترە.\nلە کۆتاییدا بە حکومەتە پۆشتەکەمان دەڵێم:\nبەڵێنت دابوو ھەرێممان بۆ بکەیتە (دووبەی عیراق) ،بەڵام دوای ٢٥ ساڵ لە حوکمی خۆماڵی نەک ھەر ھەریم نەبووە (دووبەی) ، بەڵکو ئەمرۆ( سەروین)ە بێنازەکانی ئەو دەڤەرە تینوو بەخوێنە لەتاریکستان و لەژێر یاسای جەنگەڵ ژیان دەگوزەرێنن؟!


لە پێناوى ڕاستیدا\nئەوەى گیزە گیز بچێنێ، نابووتى دەدورێتەوە.\nڕۆژی 29/8/2006 بوو،چوومە دەوام بۆ دەزگای ڕۆشنبیرى شەفەق لە کەرکوک،لە ژوورى خۆم دانیشتبووم ، سەعات دەو بیست و یەک دەقیقە بوو،ژمێریار مووچەکەى بۆ هێنام، تەماشاى لیستى مووچەکەم کرد ، سەیرم کرد کرابوو بە شەش سەدوپەنجا هەزار دینار،لە کاتێکدا مووچەى بەندە حەوت سەدو پەنجا هەزار دیناربوو،(بەنەسرییەوە کە پەنجا هەزار دیناربوو)،واتە مووچەکەم کەم کرابووەوە،( لە کاتێکدا پەیمانێکى چەند خاڵی لە بەینى بەندەو بەدران ئەحمەدا هەبوو،کە خاڵێکیان ئەوە بوو مووچەکەم بە هیچ جۆرىِ کەم ناکرێتەوە...)،بە هەر حاڵ لیستەکەم ئیمزاکردو لە ئاستى ناوەکەمدا نووسیم (ئافەرین بۆ خۆتان!!).\nدواى نیو سەعاتێک هەستام ، بچم بۆ ماڵی خوشکم لە گەڕەکى کوردستانى کەرکوک کە هەندێ نانیان بۆ کردبووین تا بیبەمەوە، سوارى ئوتومبێل بووم وچوومە ئەوێندەر، دوای چاک وخۆشی و هەواڵپرسین،سوارى ئۆتۆمبیلەکەم بووم وبەناوجەرگەى کەرکوکدا بۆ سلێمانى وەڕێکەوتم، بە سەیتەرەکانى کەرکوک، قەرەهەنجیر ،چەمچەماڵ، تەکیەدا ڕەت بووم، هیچ نەبوو،گەییمە کانى شەیتان، مەفرەزەیەکى مرور ڕایانگرتم:\n- بێ زەحمەت کوا ڕەقەمەکەت ؟\nدابەزیم سەیرى پاش و پێشی ئۆتۆمبیلەکەم کرد ژمارەى پێوە نەما بوو،خۆ بە یانى تابلۆى ژمارەکانى پێوە بوو، خۆ ئۆتۆمبێل جگە لە دەزگای شەفەق لە چ شوێنێکى دیکە ڕانەگیراوە، پێم گوتن :\nمن حەمە کەریم عارفم، لە دەزگای شەفەقی کەرکوک کار دەکەم، ئیجرائاتى یاسایی ئاسانم لە گەڵ بکەن و ئیشەکەم لێ قورس مەکەن، ئید ى بەدەم پسوڵە نووسینەوە کەوتنە قسە کردن،\n- مامۆستا تۆ شانست هەیە، چۆن بەبێ ژمارە بەناو کەرکوکدا هاتوویت و تووشی مەفرەزەى ئەمریکییەکان نەبووى، باوەڕبکە بیانگرتبای بە ئیڕهابیان لەقەڵەم دەدایت و تیادەچوی، ئێستاش هیچ عاجز مەبە خۆت و سەیارەکە دە بێ حیجز بکرێن،ڕەنگە چاوپۆشی لە حیجز کردنى خۆت بکرێت، بەڵام ئۆتۆمبیلەکە مەحاڵە، تا ئەو تابلۆی ژمارانە نەیەتەوە بەربوونى نییە،بەم شێوەیە لە بەروارى 29/8/2006 بە ژمارەى ت/2006 نوسراویان بۆ کردم و پۆلیسێکیان لەگەڵ ناردم بۆ گەراجى دەست بەسەراگرتنى ئۆتۆمبێل،ئوتومبیلم تەسلیم کردو بۆ ماڵ هاتمەوە ،بیرم کردەوە،ناکرێ ئەم ژمارانە مرور لەبەر موخالەفەیەک لێیکردبنەوە، ئەگەر بە ڕێکەوت کەوتبێ ما قوول نییە هەردووکى بە جارێ بکەوێ، کەواتە دەبێ کەسێک ئەم کارەى کردبێ بۆ تووش کردنى من ...ئۆتۆمبیلم تەنیا لە دەزگای شەفەق ڕاگرتووە ونەمبردۆتە شوێنێکى دی و خۆ ماڵی خوشکم کاری وا لەگەڵ مند ا ناکەن.. بەبێ تاقەتى کەوتمە تەماشاکردنى دە فتەرى تەلەفۆناتەکەم، لە پڕ چاوم بە ژمارەى تەلەفۆنى کاک دکتۆر نورى کەوت، کە هاوکارى نزیکى جەنابی نێچیرڤان بارزانییە، تەلە فۆنم بۆکردو ڕوخسەتم لێ خواست کە یەک دوو دەقیقەیەک گوێم لێ بگرێ ، بەحەقیقەت دڵسۆزانە گوێی لێگرتم و بەندەش حیکایەتەکەم لە نووکەوە بۆ گێڕایەوە...ئەوجا وتى:\n- کاک حەمە تۆ تەلەفۆنەکەت داخە، من تۆزێکى دى جوابت لێدەگێڕمەوە..\nدواى تۆزێکى دى بە لوتفی خۆی قەرزاربارى کردم و تەلەفۆنى کردەوە:\n-کاک حەمە تەلەفۆن بۆ شاخەوانە، کێیە بکە با هەر ئێستا تابلۆی ژمارەکانت بۆ بگێڕێتەوە...\nشاخەوان تایپیست و هەڵەچنى دەزگاى ئاراس بوو،بەدران ماوەیەک بوو ناردبووى بۆدەزگاى شەفەق وگوایە کردبووى بە جێگرى خۆى!!..کوڕینە پیاو تا شاخەوان کەرکۆکى نەبینێت قەدرى مامۆستا بەدران!! نازانێت،هەربۆیە ئەم تەیرە گولە ئاشقى ئەو دارى زەقنەبووتە بووبوو وهێنابوویە کەرکوک.. بە هەرحاڵ تەلەفۆنم بۆکردو هیچ حاشای لێنەکرد، بە نەبەدڵی گوتى:\n-باشە وەرە بۆی...\n-بابەگیان من خۆم و ئۆتۆمبیلەکەم لە حیجزداین چی بێم بۆی ! چۆنت ڕەقەمەکان دزى ئاوا بینێرەوەو ئەمە ئەمرى سەرەوەیە و حەتمەن ئاغات (بەدران) تەلە فۆنى بۆ کردوویت..\nئیدى بەپەلە سایەقەکانى بانگ کردبوو ، کێ ماڵی حەمە کەریم عارف دەزانێ ؟\nئیدى پرسیاریان کردبوو بۆچى ،ئەویش بەناچاری باسی ناردنەوەى ڕەقەمەکانى کردبوو،تومەز کە ڕەقەمەکانى بە دزییەوە کردبووەوە لە دەزگا دای نەنابوو، بەڵکو ناردبوویەوە بۆ ماڵی خۆیان!..بەهەرحاڵ تەماحى نابووە بەر سایەقەکان هەر کەسێک ڕەقەمەکان بەرێتەوە بۆ سلێمانى بەنزینى ئەمسەرو ئەوسەرى بۆ دەکرێت ، نانخواردنى ڕێگەشی لە سەر ئەو..بەو جۆرە سڕەکە هەڵماڵراو سیحرو بەتاڵبوونەوەى سیحرەکە کەشف بوو!..سیحرى قەڵب سەرى ساحێبی!.. سایەقەکان ملیان نەدابوو،پاشان یەکێکیانى بردبوو بۆ ماڵی خۆیان (کەئێستا بەبێ هیچ هۆیەک دەرکراوە!) ڕەقەمەکانى دابوویێَ، ئەویش ڕەقەمەکانى بە برایەکى مندا کەپەیوەندى بە شەفەقەوە نەبووە، ناردبووەوە بۆ سلێمانى،بە هەرحاڵ دواى دوو ڕۆژ ئەمسەرو ئەوسەرو موراجەعەى دایەرەکانى سلێمانى و 30 هەزار دینار غەرامە، ئوتۆمبێلەکە لە حیجز بەردرا.\nدیارە من ئەم ڕووداوەم بۆ زۆر کەسی دیکەش گێڕاوەتەوە وبەنووسین ودەست خەتی من لاى هەندێ کەس پارێزراوەو وەکو خەبەریش لە سەرەتاکانى مانگى 9/2006 لە ڕۆژنامەى (کەرکوکى ئەمڕۆ) ئاماژەیەکى خێرای پێد راوە...\nهەڵبەتە من لە 30/8/2006 وە ئیدى نەچوومەوە بۆ دەزگای شەفەق، چونکە قەناعەتم وایە بەرپرسێک ئەو ڕێگە پێچاوپێچە بگرێتەبەرو زەڕەیەک ویژدانى نەبزوێ و ئەو هەموو ناهەقییە بکات و هەر بە مەبەستى تووشکردنى من تابلۆى ژمارەى سەیارە بەدزییەوە لێ بکاتەوە، دەشتوانێ لە شارێکى پڕ ئاژاوەى بێ خاوەنى وەکو کەرکوکدا قونبەلەیەک بخاتە ژێر ئۆتۆمبیلەکەم و تیابچم و کەسیش گومان لەو نەکات!.. بەمەش خزمەتى خۆی بکات!! هەڵبەتە ئەمەش شێوەیەک بوو لەشێوەکانى دەرکردن و دەرکردنیش لەوە ئاشکراتر نابێ.. بەڕاستى مەسئولیەت هەر وادەبێ! بژی مەسئولیەت !\nهەڵبەتە لە 23/8/2006 دا ،( شاخەوان کەرکۆکى) لە کۆبوونەوەیەکى ڕەسمیدا و بە ئامادەبوونى کۆمەڵێک کارمەندى دەزگا، بەتایبەت ستاڤى ئەوسای گۆڤارى نەوشەفەق،کە هەموویان ماون پێی ڕاگەیاندنم کە (کاک بەدران ) گوتویەتى گۆڤارەکە زۆر بێ مستەوایە و دایدەخەم، من پێم گوت : کەیفی خۆیەتى ، ئەمە بیانووە، دەنا بە درێژایی مێژووى شارى کەرکوک لە پێش زاینەوە تا ئەمڕۆ بە هیچ زمانێک گۆڤارى لەو مستەوایە لە کەرکوک دەرنەچووە، هەڵبەتە من باوەڕ ناکەم نەکارى کردنەوەى رەِقەمى سەیارەکەى بەبێ پرس کردبێ و نەئەو قسەیەشى (داخستنى نەوشەفەق)لە گیرفانى خۆی دەرهێنابێ، چونکە یەکەم نوێنەرێکى وەفادارى بەدرانەو بابایەکى مەئمورەو مەئموریش مەعزورە، بەتایبەتى ئەگەر خزمەت و پێگەیشتنى خۆى(هەڵبەتە بەپێی تێگەیشتنى خۆى لە پێگەیشتن) بەلاوە گرنگ بێ با لەسەر حیسابی خەڵکیش بێ، دووەم هەر ماوەیەکى زۆر کەم لە دواى دەوام نەکردنى بەندە، گۆڤارێکى دیکە لەدەزگای شەفەق بە ناوى (کانیاو) دەرچوو... دیارە ئەمە بەو نیازە بوو کە (کانیاو) جێی نەوشەفەق بگرێتەوە کە وادەرنەچوو..لەلایەکى دیکەشەوە درێژە بە(نەوشەفەق) نەدرا، چونکە بەندە سەرنووسەرى بووم و مۆڵەتى گۆڤارەکە بەناوى کاک فەلەکەدین و بەندەوە بوو کەبەنووسراوى 229لە 30/4/2003 مۆڵەتى ژمارە 141 ى وەزارەتى ڕۆشنبیرى هەرێمى کوردستانى عێراقى پێدراوە..دیارە ئێمە ئەو هەنگاوە یاساییەمان نا،لەو باوەڕەوە بوو کە جۆرە بەستنەوەیەکى کەرکوک بوو لە ڕووى ڕۆشنبیرییەوە بە هەرێمى کوردستانەوەو بەشدارییەکى ڕۆشنبیرانە بوو لە خەباتى گەرڕندنەوەى کەرکوک بۆ سەر هەرێمى کوردستان، بۆیە ئەو مۆڵەتەمان زۆر مەبەست بوو، بەبێ ئەو مۆڵەتەش ئیشمان نەدەکرد..\nجا ئەگەر بە ناهەق ناوى بەندە وەکو سەرنووسەر لەسەر گۆڤارى نەوشەفەق لاببرایەو ناوى کەسێکى دى دابنرایە ئەوا ئەو پرسیارە دروست دەبوو،ئەدى حەمە کەریم عارف!.. نەخێر داخستنى گۆڤارەکە لە هەمووی مەسڵەحەتترە! هەم ناوى حەمە کەریم عارف لادەبرێ، وهەم ئەو سین و جیمەش بەرۆکان ناگرێ..(ڕێگاکەش ڕێگایەکى پێچاوپێچەو هەموو کەس پەى پێنابات، ئافەرین خوتتەى جەهەننەمى) ئەگەر مەسەلەکە ناو وناوبانگ بێ خۆ بەندە پێشتر سەرنووسەرى گۆڤارى گوڵانى عەرەبی بووم کە بەر بڵاو ترین گۆڤارى کوردستان بوو، و بەڕاى گەلێک لە گەورە نووسەران و هزرڤانانى عەرەب یەکێک بوو لە گۆڤارە هەرە باشەکانى کوردستان ، بەڵکو سەرانسەرى عێراق، هەندێ لەو ڕاوبۆچوون و هەڵسەنگاندننامانە لە یەکێک لە ژمارەکانى گوڵانى عەرەبیدا بڵاوکراونەتەوە، پێم وایە ژمارە حەفتاو چوارە،بۆیە سەرنووسەرى من بۆ گۆڤارى نەشەفەق تەنیا جۆرە کەرکوکچیایەتییەک بوو بۆ ئەم قۆناغەى ئێستاى کەرکوک ، دەنا نە ئیمتیاز بوو نەخێرێک بوو پێم کرابێ، نە خزمەنکردنى خۆم (کەس دەتوانێ بە حەوسەدو پەنجا هەزار دینارى ڕووت و قووت خزمەتى خۆى بکات!) واتە شەفەق و دەزگاى شەفەق پێویستیان بە من بوو ، نەک بە پێچەوانەوە ،ئەوان خۆیان بە من خزمەت کرد نەک بە پێچەوانەوە...جا گەلۆ، ئەوە حەوت مانگى ڕەبەقە من لە ماڵی خۆم دانیشتووم،و تاقە عانەیەکم وەرنەگرتووە، وئەگەر هەر پارەیەک بەناوى منەوە وەرگیرابێ ئەوا بەدران و پۆلیسەکەى (شاخەوان کەرکۆکى!)لێى بەرپرسن.. بەداخەوە نەوشەفەق ئەو حەوت مانگە دەرنەچوو،جا لەم مانگەدا (مانگى سێ)لەبەر ئەوەى کانیاو نەبوو بەو ئەسپە ڕەسەنەى گرەوى لەسەر بکرێ، و خەمخۆرانى ڕۆشنبیرى وە ئاگا هاتنەوە و هەستیان کرد غیابی نەوشەفەق بۆشاییەکى دروستکردووە، هەرکەسەو بە شێوازى خۆى کەوتە پرسیارو کارکردن بۆ گەڕاندنەوەى نەوشەفەق.. بۆیە بەپەلە پڕوزێ، لەم مانگى سێیەدا برادەران بایان دایەوە سەر گۆڤارە (بێ مستەواکەى نەوشەفەق!) ژمارە چل و دوویان دەرکردەوە.. بەرڕستى مەگەر حیکایەتى شووتى و فەقێکان پاکانە بۆ ئەمە بکات!..\nبەهەرحاڵ دەرکراوەتەوە، لە چ ئاستێکدایە، چی دەبێ، ئەمە پەیوەندى بە خۆیانەوە هەیە، چ پاکانەیەک بۆ خۆیان و هەڵوێستى خۆیان دێننەوە ئەمە کەیفی خۆیانە... بەڵام ڕوونکردنەوەیەکیان نووسیوە کە بە گەلە کۆمەکێ نووسراوە، چونکە لە هەندێ شوێن بە ڕاناوى لکاوى یەکەم کەسی تاک دەدوێن و لەهەندێ شوێندا بە ڕاناوى لکاوى یەکەم کەسی کۆ دەدوێن... بەهەرحاڵ لەو ڕوونکردنەوەیەدا جگە لەوەى هەندێ بوختانى زەقیان بۆ کردووم ، کۆمەڵێک منەتى خۆڕاییشیان بە سەردا کردووم، کە بە پێویستى دەزانم هەڵوەستەیەکى خێرایان لە سەر بکەم و خەمخۆرانى ڕاستییان لێ ئاگادار بکەمەوە، هەڵبەتە لە دوو توێی ئەم وەڵامنامەیەدا بەشی یەک دوو چێرۆکی دیکەم هێشتووەتەوە، تەمەننا دەکەم ناچار نەبم بیانگێڕمەوە...\nبە هەرحاڵ لە ڕوونکردنەوەکەدا دەڵێن((...کاک حەمەکەریم عارف کە سەرنووسەرى کۆوارەکە بوو لە ڕۆژی 30/8/2006 بەبێ هۆیەکى دیار لە دەزگاکەمان و کارەکەى دابڕاو سەرى نەکردەوە بە دەزگاکەماندا، ئێمە لە دەزگاى شەفەق هەر چەندە تێبینى زۆرمان هەبوو لە سەر شێوازى کارو جۆرى مامەڵە کردنى ئەو برادەرە لەگەڵ نووسەران و ڕۆشنبیرانى شارى کەرکوک، بەڵام ئەو ماوەیە هەر چاوەڕوان بووین کە ڕوونکردنەوەیەکى هەبێت بۆ ئەو دابڕانە، کەبەداخەوە نەیبوو، و بە پێچەوانە ڕێگەى پێچاوپێچى گرتەبەر بۆ ئەوەى کارێک بکات کە تەنها خزمەتى خۆی بکات وەکو چۆن لەکاتى کارکردنى لەدەزگا هەر بەو شێوەیە ڕەفتارى دەکرد، ئەمە وای کرد دەزگا بڕیار بدات بەبێ ئەو کۆوارەکە دەربکاتەوەو خوا یار بێ بەم شێوەیەى ئێستاى بەردەوام دەبێت...)).\nبەندە لەسەرێ ڕا شێوازى مامەڵەو ڕەفتارى برادەرانى دەزگای شەفەقم ڕوونکردەوە، بەویژدانتان ئەوە دەرکردن نەبێ چییە؟، ئەگەر ئەوە هۆیەکى دیار نەبێت پێم وایە ڕۆژیش بە دیار نازانرێ، ئەرێ ئێوە لەجێی من بن سەر بە شوێنى وادا دەکەنەوە!.. دەوام نەکردنى من شێوازێکى شارستانیانەى بەرەڤانییە لە خۆم، دیارە ئەو برادەرانە حەز ناکەن کەس بەرەڤانى لەخۆی بکات ، جا من پێم وایە هەر کەسێک هەوڵنەدات فێر بێ چۆن بەرەڤانى لەخۆی بکات، بۆئەوە باشە وەکو کۆیلە مامەڵەى لەتەکدا بکرێ، کەبەدرێژایی مێژووی بەشەریەتیش هەر واکراوە... هەڵبەتە من نە یەکەم کەسم و نە دوا کەسیش دەبم ئابەو شێوەیە لە دەزگای ناوبراو ڕاوەدوونراوم، خۆ لەسەرەتاوە کۆمەڵێک ڕۆشنبیری دیکەش لەو دەزگایەدا کاریان دەکردو هەر یەکەیان بەشێوازێک دەرکران، بێگومان هەر یەکێک لەوانە لە وارى خۆیدا سیمایەک بوو، سەنگێکى ڕۆشنبیری هەبوو، واجیهەیەکى جوان بوون بۆ خاوەنى دەزگاکە .. ئەو ڕۆشنبیرانە بریتی بوون لە : ئەحمەد تاقانە، جەلیل کاکە وەیس، هیمەت کاکەیی، جەلال زەنگابادى، و تاریق کارێزى...) هەڵبەتە یەکەم و دووەمى ئەو زاتانە بەیاننامەشیان دەرکردو بە ڕاشکاوى خاڵیان خستبووە سەر حەرفان و خەتاباریان دەست نیشان کردبوو کە مامۆستا بەدرانە!!!،ئەو دوو بەیاننامەیە ماون ، هەندێکى دیکەشیان شوێنى بەرزیان ئاگادار کردۆتەوە ، دەڵێم کە ئەو ڕۆشنبیرانە کە هەریەکێکیان بە شێوەیەک دەرکران، بۆچى برادەرانى شەفەق بسکەى سمێڵیان دەهات وبە دڵو بە گیان ئەمرى وەهمیان دەر هەقیان جێ بە جێ دەکرد!\nبرادەرانى شەفەق تێبینیان زۆرە... غافڵن لەوەى کەئەگەر ئەوان تێبینی یەکى نەهەق و هەڵبەستراویان لەسەر خەڵکێک هەبێ، ئەوا خەڵکى دەیان تێبینى بەڵگەداریان لە سەر وان هەیە.. من یەکێکم لەوانەى قاییل نیم بەوەى کەسێک بەدڵی هەموو کەس بێ، هەموو کەس ڕازى بکات، چونکە ئەوە دیاردەیەکى سەلبییەو مرۆڤ لە سیفەت و خەسڵەتە مرۆڤانییەکانى خۆی دادەماڵێ و دووچارى خیانەت لە ئینسانیەتى خۆی دەبێ.. من لە دەزگای شەفەق کارم دەکرد،کاریش، بە تایبەت کاری جددى دەرهاوێشتەى خۆی هەیە، من سەر نووسەر بووم ، هەر سەرنووسەرێک داینەمۆو فیلتەرى بڵاوکراوەکەى خۆیەتى ، جا ئەگەر من لەبەر هۆیەکى ڕۆشنبیرى یان هونەرى بابەتێکم ڕەفزکردبێ یان دوام خستبێ و خاوەنەکەى گلەییەکى لێ کردبم، بائێستاش بیکات،چونکە من مومارەسەى سەڵاحیەتى خۆم کردووە، و ئەمە یەکێکە لەو ڕاستە ڕێگایانەى کەمن باوەڕم پێی هەبووە و بە گوێرەى دەرفەتیش گرتوومەتە بەر ... من بە خەیاڵی ڕەحەت و ویژدانى ئاسودەوە دەیڵێم کەبەرانبەر بە هیچ نووسەر یان ڕۆشنبیرێکى شارى کەرکوک نە غەڵەتم کردووە ، نەغەدرم کردووە، نەنانى کەسم بڕیوە،خەڵکى دیکە هەموو ئەوانەشى کردووە و لە خێلڕوانى برادەرانى شەفەقەوە، لێی جوانە و باریکەڵای بۆ دەکرێ!! هەڵبەتە خوێنەران ئاگادارن کە گۆڤارى نەوشەفەق ناوى دەستەیەکى ڕاوێژکارانى بەسەرەوەیە، ئەوانە لە هەر چوار نکالی دنیاوە کۆکراونەوتەوە، دیارە بەندە پرسم بەیەک بە یەکیان کردووە ئەوجا ناوم داناون،زۆربەیان زەحمەتیان کێشاوەو نامەیان بۆ ناردوم ، نامەى زۆریانم لە یەکێک لە ژمارەکانى نەوشەفەقدا بڵاو کردۆتەوە،دەتوانن ئەو نامانە بەسەر بکەنەوە و بەخۆتان بزانن ئەو نامانە بە چ لوتف و دۆستایەتی یەکەوە نوسراون، (هەڵبەتە ئەگەر ئەو هەموو تێبینى یەى برادەرانى شەفەق گوایە لەسەر منیان هەبووە،دروست بوایە، ئەو برایانە بەو گەرمی یە بەدەنگ منەوە نەدەهاتن)،چونکە هیچ یەکێک لەو برادەرانە پێویستیان بەناو نییە،بۆ خۆیان ناودارن ولە ئاستێکى ڕۆشنبیرى وەهادان لە هەر مەجلیسێکى ڕۆشنبیریدا بەسەفیرى ڕاستەقینەى کوردو کەرکوک بزانرێن،تۆ بڵێی ئەمە نیشانەى مامەڵە خراپی بەندە بێ!!\nجا گەلۆ من لە 30/8/2006 وە لە ماڵی خۆم دانیشتووم و ئەمە بە شێوازێکى شارستانیانەى بەرەڤانى لە خۆم دەزانم، کەچى کەچڕوانانى شەفەق تاوانبارم دەکەن کە ڕێگەى پێچاو پێچى گرتۆتە بەر، خزمەتى خۆى کردووە، و خزمەتى خۆی دەکات...\nکەسێ نەزانێ دەڵێ ڕەنگە حەمە کەریم عارف کلکى کەرى قازیى بڕی بێ! بەخوداى کارى وام نەکردووە، بەڵام لە برادەرانى شەفەق وایە هەرکەسێک وەکو خۆیان نەبێ ئەوا ئیدى ڕێگاى پێچاوپێچى گرتۆتە بەرو خزمەتى خۆی کردووە..دیارە ئەوەى من بناسێت دەزانێ من لەوەتەى فامم کردۆتەوە کوڕی ڕاستە رێٍگایان بووم و پێچاوپێچم نەناسیوەو بەڕەڤانى کردنیش لە خۆ بە ڕێگەى پێچاوپێچ نازانم...بۆ مەسەلەى خزمەتکردنى خۆ ... پێم وایە هەر خزمەت کردنێک لە سەر حەساوى خەڵکى دیکە نەبێ کارێکى باش و حەڵاڵە، کە من لە ژیانمدا لە سەرحیسابی هیچ کەسێک خزمەتى خۆم نەکردووە ..لەهەڕەتى پارە زۆرى دەزگاى شەفەقدا،بەهەموو ئیمتیازاتێکەوە تەنیا حەوت سەد وپەنجا هەزار دینارم وەرگرتووە،کە هەموو کەس دەزانێ ئەمە وەکو هەق نیوەى هەقى من نەبووە چ وەک ڕەنج و و ماند وو بوون چ وەک بوارى کاریش...بەڵام بۆ کەرکوکەو بە خەسار ناچێ...ئەو خەڵکانەى من دەناسن، شایەتن لە سەردەمى منداڵیمەوە تاکو ئێستاش هەر بە هەژارى ، ئەمما سەربەرزانە وەکو پیرەمەگرون ژیاوم و دەژیم خودا شاهیدە پاروویەکى حەرامم نەخواردووە! لە سێبەرێکى حەرامدا دانەنیشتووم، ڕەنگە بەغیلی ئەوەم پێببەن بۆیە کەوتوونەتە دەڵببێژی و نەهەقی کردن و بوختان هەڵبەستن...خۆ هەموو موڵک و ماڵی دونیای من قەڵەمێکى موتەوازیعە،و ئەویش بە ئیعترافی دژمن بەر لە دۆست، لە پەڕەى گوڵ پاکترەو من تا ئێستا پتر لە هەفتا کتێبم هەیە کە ئەگەر کۆسپ و تەگەرەى لابەلاو بەغیلی نەهەق نەبووایە ئێستا لەسەرووى سەد کتێبم دەبوو...جا ڕەنگە برادەرانی شەفەق بەغیلی ئەوەم پێببەن، لە جیاتى بڵێن دەست وچاوت خۆش بێ و خەرمان بەرەکەت...بەڵام دەڵێی چی مرۆڤ شیرى خاوى خواردووە...خودا هیدایەتیان بدات.\nجا برادەرانى عازیزى شەفەق، سەرێ هەڵبڕن، بزانن خەڵکى گەییوەتە کوێ و ئێوە لە کوێ چەقێنراون، وچۆن لە شوێنى خۆتانا پاگێرەتان پێ دەکرێ ، و چ گیزە گیزێکیان پێ ناونەتەوە!برادەرینە وریا بن ئەوەى گیزە گیز بچێنێ نابووتى دەدورێتەوە...\nدەرچوونەوەى گۆڤارەکەش ، بڕیارى ئێوە نەبوو، خۆتان مەخڵەتێنن ، چونکە ئەمەش چیرۆکێکى هەیە، ئەگەر جارێ منیش نەیگێڕمەوە، ڕۆژگار دەیگێڕێتەوە..((ئەرێ بۆ لەخۆتان ناپرسن بۆچى گۆڤارى نەوشەفەق بەناوى کەرکوکەوە لە هەولێر دەردەچێت. تۆبڵێى ئەم ماستە گوریسێکى تیا نەبێ)).\nڕێ بە ڕاست بەد بەخوا\nحەمەکەریم عارف- کەرکوک:8/4/2007\nهه‌موو مافه‌کان پارێزراون بۆ حه‌مه که‌ریم عارف-2011\nDESIGN :ADEL BAWAKHAN


دووەم پاشایان 12\n<< < دووەم پاشایان 12 > >>\nیۆئاش پەرستگا چاک دەکاتەوە\n١ لە ساڵی حەوتەمی پاشایەتی یێهو، یۆئاش بوو بە پاشا و چل ساڵ لە ئۆرشەلیم پاشایەتی کرد، دایکی ناوی چیڤیا بوو، خەڵکی بیری شابەع بوو. ٢ یۆئاش لەبەرچاوی یەزدان ئەوەی ڕاست بوو کردی لە هەموو ئەو ماوەیەی کە یەهۆیاداعی کاهین فێری دەکرد. ٣ بەڵام نزرگەکانی سەر بەرزایی* تێکنەدران و گەل هێشتا لەسەر بەرزاییەکان قوربانییان سەردەبڕی و بخووریان دەسووتاند.\n٤ یۆئاش بە کاهینەکانی گوت: «هەموو زیوە پیرۆزکراوەکانی هاتووەتە ناو پەرستگای یەزدان، زیوی داهاتەکان و زیوە نەزرکراوەکان* و زیوە بەخشراوەکان کۆبکەنەوە. ٥ با هەر کاهینێک لە یەکێک لە خەزنەدارەکان زیو وەربگرێت، هەر داڕووخاوییەکیان لە پەرستگا بینییەوە چاکی بکەنەوە.»\n٦ بەڵام لە ساڵی بیست و سێیەمی یۆئاشی پاشا هێشتا کاهینەکان داڕووخاوییەکانی پەرستگاکەیان چاک نەکردبووەوە. ٧ لەبەر ئەوە یۆئاشی پاشا یەهۆیاداعی کاهین و کاهینەکانی دیکەی بانگکرد و لێی پرسین: «بۆچی داڕووخاوی پەرستگاکەتان چاک نەکردووەتەوە؟ ئێستاش بۆ پێداویستییەکانی خۆتان زیو لە خەزنەدارەکان وەرمەگرن، بەڵکو دایبنێن بۆ چاککردنەوەی داڕووخاوییەکانی پەرستگاکە.» ٨ ئینجا کاهینەکان ڕازی بوون لەسەر ئەوەی زیو لە گەل وەرنەگرن و خۆشیان داڕووخاوییەکانی پەرستگاکە چاکنەکەنەوە.\n٩ ئینجا یەهۆیاداعی کاهین سندوقێکی هێنا و کونێکی لە سەرەکەی کرد و لە نزیک قوربانگاکە داینا، لەلای ڕاستی شوێنی هاتنە ژوورەوەی خەڵکەکە بۆ ناو پەرستگای یەزدان. کاهینەکانیش ئەوانەی چاودێری دەروازەکەیان دەکرد، هەموو ئەو زیوەی هاتبووە پەرستگای یەزدانەوە تێیدا دایاننا. ١٠ ئەوە بوو کاتێک بینییان زیوەکە لە سندوقەکە زۆر بووە، خامەی نهێنی* پاشا و سەرۆک کاهین سەرکەوتن و ئەو زیوەی لە پەرستگای یەزدان بوو ژماردیان و لە کیسەیان کرد. ١١ ئینجا زیوە ژمێردراوەکەیان دایە دەست ئەوانەی بە کارەکە هەڵدەستان، سەرپەرشتیارانی پەرستگای یەزدان، ئەوانیش خەرجیان کرد بۆ ئەوانەی لە پەرستگای یەزدان کاریان دەکرد: دارتاش، بیناساز، ١٢ بەنا، نەقاڕەکان. هەروەها بۆ کڕینی دار و بەردی بڕاو بۆ چاککردنەوەی داڕووخاوی پەرستگای یەزدان و بۆ هەموو ئەوەی خەرج دەکرێت لە نۆژەنکردنەوەی پەرستگاکە.\n١٣ بەڵام بۆ پەرستگای یەزدان تەشتی زیو، مەقەست، تاس* و کەڕەنا دروستنەکران، نە هیچ کەلوپەلێکی زێڕ و زیو، لەو زیوەی هاتبووە ناو پەرستگای یەزدانەوە. ١٤ بەڵکو درانە ئەوانەی کە بە کارەکە هەڵدەستان و پەرستگای یەزدانیان پێ چاکدەکردەوە. ١٥ لەو پیاوانەشیان نەدەکۆڵییەوە کە زیوەکەیان دەدانە دەست هەتا بیدەنە ئەوانەی کە بە کارەکە هەڵدەستان، چونکە بە دەستپاکییەوە کاریان دەکرد. ١٦ بەڵام زیوی قوربانی تاوان و زیوی قوربانی گوناه، نەخرایە ناو پەرستگای یەزدانەوە، بەڵکو بۆ کاهینەکان بوو.\n١٧ لەو کاتە حەزائێلی پاشای ئارام چوو هێرشی کردە سەر گەت و گرتی. ئینجا ڕووی لە ئۆرشەلیم کرد هەتا هێرشی بکاتە سەر. ١٨ یۆئاشی پاشای یەهوداش هەموو شتە تەرخانکراوەکانی یەهۆشافات و یەهۆرام و ئەحەزیای باوباپیرانی، پاشایانی یەهودا، لەگەڵ شتە پیرۆزکراوەکانی خۆی و هەموو زێڕی ناو گەنجینەکانی پەرستگای یەزدان و کۆشکی پاشای برد و ناردنی بۆ حەزائێلی پاشای ئارام، ئەویش لە ئۆرشەلیم کشایەوە.\n١٩ ڕووداوەکانی دیکەی پاشایەتی یۆئاش و هەموو ئەوەی کردی لە پەڕتووکی کاروباری ڕۆژانەی پاشاکانی یەهودا تۆمار کراون.\n٢٠ پاشان کاربەدەستەکانی هەستان و پیلانێکیان گێڕا، لە بێت‌میلۆ کە لەسەر ڕێگای سیڵایە یۆئاشیان کوشت. ٢١ هەردوو خزمەتکارەکەی، یۆزاڤادی کوڕی شیمەعات و یەهۆزاڤادی کوڕی شۆمێر لێیاندا. یۆئاش کوژرا و لەگەڵ باوباپیرانی لە شاری داود نێژرا. ئیتر ئەمەسیای کوڕی لەدوای خۆی بوو بە پاشا.


پێش 2 هەفتە ژمارەی بینراو 57\nیاسای وەزارەتی شارەوانی و گەشتوگوزار لەلایەن پەرلەمانی كوردستانەوە پەسەند كرا.وەزیری شارەوانی و گەشتوگوزاریش دەڵێ یاساكەی پێشوو ماوەی دوازدە ساڵ بوو كاری پێدەكرا بۆیە وەزارەتی شارەوانی و گەشتوگوزار لە كابینەی نۆیەمدا بە پێویستی زانی یاسایەكی نوێ كە لەگەڵ سەردەم بگونجێت پێشنیار بكات.\nلەكۆبوونەوەی ئەمڕۆ چوارشەممەی پەرلەمانی كوردستاندا كە بەسەرۆكایەتی د. رێواز فایەق، سەرۆكی پەرلەمانی كوردستان و بەئامادەبوونی ساسان عەونی، وەزیری شارەوانی و گەشتوگوزار بەڕێوەچوو، تیایدا یاسای وەزارەتی شارەوانی و گەشتوگوزار پەسەند كرا.\nساسان عەونی، وەزیری شارەوانی و گەشتوگوزار سەبارەت بەو یاسا نوێیەی ئەمڕۆ پەسەند كرا، رایگەیاند:" ئەم یاسا نوێیەی وەزارەتی شارەوانی و گەشتوگوزار، پێشتر لەلایەن لیژنەیەكی پسپۆڕ و شارەزا لە وەزارەتی شارەوانی و گەشتوگوزار كاری تێدا كرا و دوای ئەوەی ڕێكارە یاساییە پێویستەكانی بڕی، نێردرایە پەرلەمان و دواتر لەلایەن لیژنە تایبەتمەندەكانەوە گفتوگۆی پێویستی لەبارەوە كرا و ئەمڕۆش پەسەند كرا.


کۆبوونەوەی پەرلەمانی عێراق لەسەر پڕۆژەیاسای بودجەی 2021، دەستیپێکرد و تیایدا پەرلەمان خوێندنەوەی یەکەم بۆ پڕۆژەیاسای بودجە دەکات.\nئێوارەی ئەمڕۆ شەممە 9ی کانوونی دووەمی 2021، کۆبوونەوەی پەرلەمانی عێراق بە سەرۆکایەتیی محەمەد حەلبوسی، سەرۆکی پەرلەمان بەمەبەستی ئەنجامدانی خوێندنەوەی یەکەم بۆ پڕۆژەیاسای بودجەی 2021، دەستیپێکرد و لە دانیشتنی یەکەمدا سەرجەم خاڵەکانی پڕۆژەیاساکە دەخوێندرێنەوە.\nپێشتر، بەهار مەحمود، ئەندامی لیژنەی یاسایی لە پەرلەمانی عێراق لە فراکسیۆنی گۆڕان (شەممە 9ی کانوونی دووەمی 2021) بە " ناس کورد"ی ڕاگەیاند، "ئەمڕۆ تەنها خۆێندنەوەی یەکەم بۆ پڕۆژە یاسای بودجەی 2021 دەکرێت،دەنگی ناڕەزایەتیش لە ناو لایەنە سونییەکان و شیعییەکان لەسەر ناوەڕۆکی بودجەکە دروست بووە".


Home›هەواڵ›کوردستان›ئەمڕۆ ئەنجومەنی وەزیران کۆدەبێتەوە\nئەمڕۆ چوارشەممە، ئەنجومەنی وەزیرانی هەرێمی کوردستان کۆبوونەوەی هەفتانەی خۆی بە سەرۆکایەتیی مەسرور بارزانی سەرۆکی حکومەت و ئامادەبوونی قوباد تاڵەبانی جێگری سەرۆکی حکومەت ئەنجامدەدات.\n:لە کۆبوونەوەکەدا ئەم بابەتانەی خوارەوە دەخرێنە بەر باس و گفتوگۆ\nیەکەم: خستنەڕووی ئامادەکارییەکانی وەزارەت و لایەنە پەیوەدیدارەکان بۆ هەڵبژاردنەکانی ئەنجومەنی نوێنەرانی عێراقی فیدڕاڵ، بە ئاڕاستەی بانگەشەیەکی مەدەنییانەی ئارام و دوور لە پشێوی و یەکترشکاندن و ناوزڕاندن و ڕۆڵی سەربەخۆیی دامەزراوە ئیداری و مەدەنییەکان و میدیا و کۆمەڵگەی مەدەنی بۆ سەرکەوتنی ئەم پڕۆسەیە بەگوێرەی یاسا بەرکارەکان، و هاندانی هاوڵاتییان بۆ پیادەکردنی مافی دەنگدان.\nسێیەم: بڕیاردان لەسەر ڕەشنووسی (پلانی نیشتمانی هەرێمی بۆ مافەکانی مرۆڤ (٢٠٢١ – ٢٠٢٥) کە لە کۆبوونەوەی پێشووی ئەنجومەنی وەزیران لە لایەن بەڕێز د. دیندار زێباری ڕێکخەری ڕاسپاردە نێودەوڵەتییەکان خرایەڕوو بۆ ئەنجومەن و بڕیاردرا لە کۆبوونەوەی ئەمڕۆی ئەنجومەنی وەزیراندا بڕیاری کۆتایی لەسەر بدرێت.\nچوارەم: خستنەڕووی ڕەشنووسی (پەیڕەوی سندووقی پاڵپشتی گەشەپێدانی ڕێگاوبان لە هەرێمی کوردستان – عێراق) کە لە لایەن وەزارەتی ئاوەدانکردنەوە و نیشتەجێکردن بە هەماهەنگی وەزارەتەکانی (سامانە سروشتییەکان، دارایی و ئابوری، ناوخۆ) ئامادەکراوە.\nبافڵ تاڵەبانی و سەرۆکی ئەنجومەنی نوێنەرانی عێراق کۆبوونەوە\nحکومەتی عێراق بەشێوەیەکی رەسمی گەشتی ئاسمانیی لەگەڵ تورکیا راگرت


کێ لەشکری تورکیای هێنایە هەرێم\nدیارە هەروڵاتیک بیەوێ لەشکرکێشی\nبکاتە سەر ووڵاتێکی تر پێویستی بەئامادەباشی هەیە لە دوو ڕوەوە یەکەم ئامادە باشی ناوخۆيی لە ڕوی سەربازی و لەڕوی دارایەوە ئایادەتوانی ئيدارەی ئەوشەڕە بکات خاڵی دوەم پەیوەندی بەڕێکاری یاسای نێودەوڵەتی هەیە ئایا ڕێگەی پێدەدرێ یاخود نا.\nئەو دووڕێکارەی ئاماژەمان پێکرد، پێویستی بەخوێندنەوەی زانستی هەیە لەسەر ئەساسی داتاو زانیاری ورد پاشان پەرلەمان بڕیاری لەسەر دەدات .\nهەموو ئەوانە بۆهەر دەوڵەتێکی خاوەن سیادە دەبێ پیادەی بکات، نمونەش زۆرە هەر لەسەردەمی جەنگی کەنداوەوە بگرە چۆن بڕیارەکان دەرچوون .\nدیارە لەهەرێمی کوردستان لەساڵی۱۹۹۱وە سنورەکانی هەڕێم کرایەوەو حکومەتی عێراق وەدەرنرا ،هیچ لایەک خۆی بەخاوەنی سنورەکانی هەرێم نەزانی، بۆیە بووە جێگای تەڕاتێنی ووڵاتان بە ئارەزوی خۆیان هەرکات بێن و کەی بڕۆن ، دەسەڵاتی هەرێم ڕۆڵی پۆلیسی هاتوچۆی بینیوەوهەر دەستی بڵندکردوە ، ئەوە لەلایەک لەلایەکی ترەوە هەرێمی کوردستان بەناوی کوردایەتی یەوە بۆتە شوێنی حەوانەوەوچالاکی هێزە کوردەکانی نەیاری تورکیاو ئێران و سوریا کە وەکو بنکەی سەربازی ڕاهێنان بەکاری دێنن بەبیانوی کورد هەر کوردەو کوردستان هەر کوردستانە، ئەوەش لەڕوی کوردو کوردستان تا ئەندازەیەک ڕاستە بەڵام لەڕوی یاسای نێو دەوڵەتی نەگونجاوە وەخوێندنەوەیەکی نالۆژیکی یە لەکاتێکدا چوار وڵاتی جیاوازو سنورو سیادەی جیاواز هەرێمی کوردستان بتوانی بەری فشارەکانی بگرێت لەکاتێکدا هەرێمی کوردستان خۆی پێویستی بەهاوکاری پشتگیری ووڵاتان هەیە بەتایبەتی ووڵاتانی دراوسێ.\nله هەمان کاتدا هێزە سیاسی یەکانی لەهەرێم جێگیرن باوەڕیان بەو دەسەڵاتەی هەرێم نی یە ،خۆیان بەخاوەنی ڕاستەقینە دەزانن و لایەنی دەسەلات بەخۆفرۆش و جاشی ووڵاتان وێنا دەکەن ،هەر بۆیە ئێستا حکومەتی قەندیلیان ڕاگەیاندوە .\nئەوەی لەهەرێم هەیە ئەو جۆرە هەڵسوکەوتە بەناوی کوردایەتی یەوە لەم سەر زەمینە وێنای نی یە لەوپەڕی دیموکراسی یەوە بۆ ئەوپەری دیکتاتۆری، لەکاتێکدا لایەنە سیاسی یەکانی کوردستانیش یەک دەنگ نەبن هەر لایەنەو خۆی کردوە بەدەم سپی هەموو کورد ،کاتێ شەڕێک دروست دەبێ بەهۆی هەڵەو غەڵەت حالی بوونی ئەولایەنە ،دەڵێت شەڕە لەگەڵ هەموو کورد نوێنەرایەتی کورد ڕێکاری خۆی هەیە ئەوەش یا سیستەمی هەڵبژاردن و پەرلەمانە یا کۆدەنگی هەموو لایەنە سیاسی یەکانە ئەگەرنا ناکرێت لایەنێکی سیاسی خۆی بەنوێنەرایەتی هەموو کورد وێنابکا دەکرێت بەناوی خۆی و ئەندامانی حیزبەکەیەوە لێدوان بدات.\nلەکۆتایی دا پێم وایە دەسەڵاتی هەرێمی کوردستان پێش هەموو شتێک نابێت هیچ بەهانەیەک بێڵێتەوە بۆ هاتنی جەیشی ووڵاتێکی تر،بەڵکو خۆی گرفتەکان چارەسەر بکات ، ناکرێ هەر ڕۆڵی تەماشاکەری هەبێت وهەرێم تەسلیمی سەربازی تورکیا بکات کە ئەوە زۆر مەترسی دارە بۆ مانەوەو داگیر کردنی یەکجاری ، حکومەتەکەی قەندیلیش یا دەبێ وەکو هێزەکانی ڕۆژهەڵات ڕێز لەم هەرێمە بگرن و چیتر نەبنە بەهانەی جەیشی تورکیاو هەرێمیش وەکو عەفرین ڕادەستی تورکیا بکەن کەبینیمان چ زەرەرێک بەدانیشتوانەکە ودۆزی کورد کەوت بەمەش بەدەیان ساڵ گەڕاینەوە دواوە ، ئیتر یان شەڕ بەرنەوە ناو تورکیاو دیار بەکر وەکو خۆیان دەیانگوت، یاڕێگە چارەی ئاشتیانەو گفتوگۆ بگرنەبەر بۆ چارەسەری یەکجاری هەر وەکو لەنێوان دوو هەڵبژاردنەکەی تورکیا ئەوکاتیش لەباتێکدا بەڕونی وەکو پلشنیارێک خستمەڕوو .\nلەڕاستی دا شەری دۆڕاو چارەسەرنی یە شەڕ لەگەڵ دەوڵەتی تورکیاو لەسەر خاکی کوردان هەر دۆڕانە ،کاتێک شەڕ بکرێ کە بتوانن شەڕەکە بەرنە قوڵایی خاکی تورکیا، ئێستا نەک هەر ئەوەنەماوە بەڵکو قەندیلیش لە مەترسی دایە، حزبی سیاسی و سیاسەتی ژیرانە نابێ شەڕی دۆڕاو و نابەرانبەر بکات، هەر سەیری ئۆردوگان بکەن لەگەڵ ڕوسیا تورکیای لەمەترسیەکی گەورە ڕزگار کرد.


گەورە راوێژکارێکی خامەنەئی: قاسم سولەیمانی 82 لیوای لە سووریا و عێراق دروست کردوون\nئێران: چاوەڕوانی یەکەم هەڵوێستی دیپلۆماسیی جۆ بایدنین\nپەرلەمانی عێراق کۆ دەبێتەوە\nمحەمەد وەتمان: کاک مەسعود بارزانی هەمیشە لەبەرەی گەلدایە بۆیە دوژمنەکانمان بۆ دژایەتیکردنی لە کەمیندان\nچەند ئۆفیسێكی بازرگانی لە شارەكانی هەرێمی كوردستان دەكرێنەوە\nله هه‌ولێر ڕێگرى له هه‌وڵى خۆكوشتنى ئافره‌تێك كرا\nBasnews 12/01/2021 - 12:13 ڕۆژهەڵاتی ناوەڕاست\nرەحیم سەفەوی، گەورە راوێژکاری سەربازیی خامەنەئی گوتی، قاسم سولەیمانی، فەرماندەی پێشووی فەیلەقی قودسی ئێرانی، کە سەرەتای ساڵی 2020 لەسەر دەستی هێزەکانی ئەمریکا لە رێی فڕۆکەخانەی بەغدا کرایە ئامانجی مووشەکی فڕۆکە و کوژرا، 82 لیوای لە سووریا و عێراق دروست کردوون، کە لە چەکداری نەتەوەی جیاجیا پێک هاتوون.\nئاژانسی (ئێرنا)ی فەرمی لە زاری سەفەوی گواستوویەتیەوە، قاسم سولەیمانی 60 لیوای لە سووریا دروست کردووە، کە 70 هەزار چەکدار لەخۆ دەگرن و سەر بە میلیشیای جۆراوجۆرن لە نەتەوە و وڵاتی جۆراوجۆرەوە و لەژێر فەرمانی فەیلەقی قودسی ئێراندان.\nئێران میلیشیای (فاتیمیوون)ی بۆ چەکدارانی شیعەی ئەفغانی، میلیشیای (زەینەبیوون)ی بۆ پاکستانییەکان و (حەیدەریوون)ی دروست کردووە، کە میلیشیا عێراقییەکان دەگرێتە خۆ و شانبەشانی سوپای رژێمی سووریا و لەژێر فه‌رمان و ستراتیژیی سولەیمانی لەناو خاکی سووریا شەڕ دەکەن. ئاماژەی بۆ ئەوەش کردووە، کە شەڕکردنی ئەو هەموو میلیشیایانە شان بە شانی سوپاکانی عێراق و سووریا ئەرکێکی گرنگ و سەختە، بەڵام سولەیمانی لەگەڵیاندا نەرم بووە.\nسەرەڕای رۆڵی سەربازیی قاسم سولەیمانی لە هەر چوار وڵاتی عێراق و سووریا و یەمەن و لوبنان، دژ بە ستراتیژیەتی ئەمریکا و هاوپەیمانەکانی، سەفەوی ئاماژە بۆ ئەوەش دەکات، قاسم سولەیمانی پەیوەندی و گفتوگۆی دبلۆماسیی لەگەڵ سەرۆک کۆماری رووسیا و تورکیا و عێراق و ئەفغانستان هەبووە.\nسەفەوی دەشڵێ، کەمترین تۆڵە بۆ خوێنی قاسم سولەیمانی و ئەبوو مەهدی موهەندیس و موحسین فەخری زادە، دەرکردنی ئەمریکایە لە رۆژئاوای ئاسیا و رزگارکردنی قودس.\nئەگەرچی سەفەوی لەو لێدوانەیدا باسی تێچووی ئەو هێزانەی نەکرد، بەڵام ماوەیەک بەر لە ئێستا، محەمەد رەزا نەقدی، جێگری هەماهەنگکاری گشتیی سوپای پاسدارانی ئێران لە دیدارێکی تەلەڤزیۆنیدا گوتی، کە وڵاتەکەی 17 ملیار دۆلاری لە چالاکی و جموجۆڵەکانی لە ناوچەکە خەرج کردووە. لای خۆشیەوە، رۆژنامەی (ئیعتماد)ی ئێرانی، لە زاری حشمەتوڵڵا فەلاحەت بیشە، سەرۆکی لیژنەی ئاسایشی نەتەوەیی و سیاسەتی دەرەوە لە پەرلەمانی ئێران گواستوویەتییەوە: ”ئێران 20 بۆ 30 میار دۆلاری لە سووریا خەرج کردووە“ و جەختیش دەکاتەوە، کە پێویستە دیمەشق بیانداتەوە.\nساڵی رابردوو، برایان هۆک، نێردەی ئەوکاتی ئەمریکا لە ئێران گوتی: ”ئێران 16 ملیار دۆلاری لە میلیشیاکانی لە عێراق و سووریا خەرج کردووە“.\nلە کانوونی دووەمی 2016 محەمەد عەلی جەعفەری، فەرماندەی پێشووی سوپای پاسداران گوتی، وڵاتەکەی 200 هەزار چەکداری سەر بە ئێران لە سووریا و عێراق و ئەفغانستان و پاکستان داڵدە دەدا.\nمحەمەد وەتمان: کاک مەسعود بارزانی هەمیشە لەبەرەی گەلدایە بۆیە دوژمنەکانمان بۆ دژ


توندوتیژیى لە خێزاندا - Lastensuojelu.info\nماڵێک شەڕ و ئاژاوەی گەورەی تێ کەوتووە، بەوهۆیەوە دراوسێیەک تەلەفوون بۆ پۆلیس دەکا. بەهۆی دەستتێوەردانەوە، کێشەکە دەستی بەسەردا دەگیرێ و ئارام دەکرێتەوە. شەڕی دواتر، لەوەی پێشووش خراپترە. دایکی خێزانەکە لە گەڵ منداڵەکەیدا هەڵدێ و روو لە خانەی پاراستن دەکا. سەرباری ئەو کێشانەش خێزانەکە دەیەوێ کێشەکەی چارەسەر بکا. بەهۆی گفتوگۆوە، دایک و باوکەکە فێردەبن کە کێشە و ناکۆکییەکانیان بەبێ بەکارهێنانی توندوتیژی چارەسەر بکەن.\nخێزانەکە پێکهاتبوو لە دایک و باوک، کچێکى 3 ساڵان و کوڕێکى 9 ساڵان. خێزانەکە 2 ساڵ لەمەوبەر هاتن بۆ وڵاتى فینلەند. خۆگونجاندن هەروا ئاسان نەبوو، هەر بۆیە هەندێ جار بارودۆخی ناو خێزانەکە گرژ دەبووەوە. زمانى فینلەندى قورس بوو. خێزانەکە کێشەى ئابووریان هەبوو. باوکیان کارى نەبوو، ئەوە لە کاتێکدا کە پێشتر بەهۆی کارەوە بژێویى خێزانەکەى دابینکردبوو.\nڕۆژێکیان شەڕ و ئاژاوەیەکی قورس لە ناو ماڵدا رووی دا. دەنگى هاوار و هاڕەی شکانی کەلوپەلەکانى ناو ماڵ دەگەیشتە ماڵە دراوسێکان. یەکێک لە دراوسێکان تەلەفۆنى بۆ پۆلیس کرد و لە ئەگەری توندوتیژیى لە خێزانەکەدا، ئاگاداری کردنەوە. مەفرەزەى پۆلیس هات بۆ لێکۆڵینەوە لە بارودۆخەکە. شەڕ و هەرا کۆتایی پێ هێندرا، بەڵام پۆلیس بەشی منداڵپارێزیی لە رووداوەکە ئاگادارکردەوە .\nلە فینلەند توندوتیژیى خێزانی بە پێی یاسا قەدەغەیە\nدایک و باوکەکە و منداڵەکان بانگهێشتن کران بۆ فەرمانبەرایەتى کۆمەڵایەتى بۆ چاوپێکەوتن لەگەڵ کارمەندى کۆمەڵایەتیدا . لە چاوپێکەوتنەکەدا باس لە شەڕوهەرای ناو خێزانەکە و هۆکارەکانى کرا. دایک و باوکەکە ڕانەهاتبوون بە گفتوگۆکردن سەبارەت بە شتى تایبەتى نێوان خۆیان لە گەڵ کاربەدەستاندا، بۆیە بەکارمەندەکەیان ڕاگەیاند کە هەموو شتێک لە خێزانەکەدا، باشە و کێشەیەک نیە. بۆ ئەوان ئاسانتر ئەوە بوو کە باس لەوە بکەن کە پارە چەند بەسەختی بەشیان دەکات یان ئەوەی کە کار چەند بە سەختی دەدۆزرێتەوە.\nکارمەندى کۆمەڵایەتییەکە باسى لەو خزمەتگوزارییانە کرد بۆ دایک و باوکەکە، کە بۆ خێزانى منداڵدار تەرخان کراون. جگە لەمە کارمەندى کۆمەڵایەتییەکە جەختى لەسەر ئەوە کردەوە، کە هەرچەند پەروەردەى منداڵ بەپلەى یەکەم ئەرکى دایک و باوکە، بەڵام لە هەندێ شتدا یاسا باڵادەستە. توندوتیژیى ناو خێزان لە فینلەند، بەپێى یاسا تاوانە و لێدانى منداڵ و تەمێکردنى جەستەیى منداڵیش لە یاساى فینلەنددا، قەدەغەکراوە. دایک و باوکەکە ژمارە تەلەفۆنەکانى ئێشکگریی کۆمەڵایەتى و خانەى پاراستنیان وەرگرت، بۆ ئەو کاتەی کە هات و شەڕوهەرای مەترسی خوڵقێن، سەری هەڵدایەوە.\nوندوتیژیى خێزانی دەستتێوەردانی بەدوادا دێت و، دەکرێ لە بەرامبەریدا داوای یارمەتیش بکرێت\nبارودۆخی ناو خێزانەکە هێمن بۆوە، هەتا لە دواى چەند مانگێک بەهۆى پسوڵەیەکى گەورەی تەلەفۆنەوە، دیسان کێشەکان بەرەو گرژبوونەوە چوون. پارە خەریک بوو تەنانەت بەشى خواردنیشى نەدەکرد. باوکەکە توڕەببوو، و لە کاتى توڕەبووندا لە دایکەکە و کوڕە 9 ساڵەکەى دابوو. دایکەکە و منداڵەکان ترسان لە جەرگەی شەڕەکەدا هەستان و ماڵیان بەجێهێشت. چوون و داوایان لە دراوسێکەیان کرد، کە لەجیاتى ئەوان تەلەفۆن بۆ خانەى پاراستن بکات.\nدایکەکە و منداڵەکان چوون بۆ خانەى پاراستن. لەوێ سەرەتا هێمن بوونەوە و هاتنەوە سەر خۆ. لە پاشان کارمەندەکانى خانەى پاراستن لەگەڵ کارمەندە کۆمەڵایەتیەکانى منداڵپارێزیدا دەستیانکرد بە لێکۆڵینەوەى بارودۆخى خێزانەکە و لەوەی کە ئاخۆ بە چ شێوەیەک دەتوانن یارمەتییان بدەن. سەبارەت بەو دۆخەی کە توندوتیژی تێدا ئەنجام درابوو، هەم لە گەڵ دایکەکە و هەم لە گەڵ منداڵەکاندا قسەکرا. لە ناو قسەوباسەکاندا پێ لە سەر ئەوە داگیرا کە پێویستە کارمەندانی کاروباری کۆمەڵایەتی ئەرکی خۆیان بەجێ بگەیێنن. لەوانەیە دایک و باوکەکان پێیان وابێ کە کاروباری ناو ماڵ پێوەندیی بەکەسانی دەرەکییەوە نیە. لەهەرحاڵدا، لە وڵاتی فینلاند، ئەرکە لە ئەستۆی کاربەدەستان، کە لە کاتی پێویستدا دەستتێوەردان بکەن. لە دواى گفتوگۆکان باوکەکە قایل بوو بەوە کە چاوی بەو فرمانبەرە بکەوێت کە، شارەزای کارکردن لە گەڵ ئەو پیاوانە بوو کە توندوتیژییان ئەنجام دابوو.\nسەردان و چاوپێکەوتنەکانی کارمەندى کۆمەڵایەتى منداڵپارێزی و دیداری خێزانەکە هەتا چەند مانگێک هەروا بەردەوام بوو. لەماوەى کارى هاوبەشدا بەشێوەیەکى بەرچاو یارمەتى دایک و باوکەکە درا لە جێبەجێکردنى کارەکاندا. کارمەندى کۆمەڵایەتى یارمەتى دایکەکەى دا لە چوون بۆ خولى فێربوونى زمانى فینلەندى و داواکردنى باخچەى ساوایان بۆ منداڵە بچوکەکەى خێزانەکە. هەروەها کارمەندى کۆمەڵایەتى ڕێنمایى خێزانەکەى کرد بۆ گەڕان بەدواى ئارەزوویەکدا بۆ منداڵە 9 ساڵانەکەى خێزانەکە. کوڕەکە دەیویست یارى تۆپى پێ بکات، فەرمانبەرایەتى کاروبارى کۆمەڵایەتىش پارەى بۆ هاتنەدیی ئەو ئارەزووەی بۆ دابین کرد. باوکەکە بەردەوام بوو لە هاتوچۆکردنى گرووپى گفتوگۆکردن بۆ پیاوان و، هەروەها دەستی کرد بە خوێندن لە خولی فێرکاری بەمەبەستی چوونەسەرکار.\nخانەکانى پاراستن یارمەتى ئەو کەسانە دەدەن کە ڕووبەڕوى توندوتیژیى یان ڕوبەڕووى مەترسى توندوتیژیى بوونەتەوە. لە هەر کاتێکی شەو و ڕۆژدا کە پێویست بێ، دەکرێ بە تەنیا یان لەگەڵ منداڵەکاندا بچیت بۆ خانەى پاراستن. خانەی پاراستن لە شار و شارۆچکە گەورەکاندا هەیە، بەڵام دەکرێت هانا ببردرێتە بەر خانەی پاراستن لە شار و شارۆچکەکانى تریش.


کوردیپێدیا - لە چوار رۆژدا زیاتر لە 140 هەزار گەشتیار هاتوونەتە هەرێمی کوردستان\n📊 لە چوار رۆژدا زیاتر لە 140 هەزار گەشتیار هاتوونەتە هەرێمی کوردستان | پۆل: ئامار و راپرسی | زمانی بابەت: 🏳 کوردیی ناوەڕاست\nلە چوار رۆژدا زیاتر لە 140 هەزار گەشتیار هاتوونەتە هەرێمی کوردستان\nدەستەی گشتیی گەشتوگوزاری هەرێمی کوردستانهەرێمی کوردستان ئاشکرایکرد، لە چوار رۆژی رابردوودا 140 هەزار گەشتیار هاتوونەتە هەرێمی کوردستان. دەشڵێت کۆمەڵێک پرۆژەی گەشتیاری بەڕێوەیە و پلان هەیە ئەمساڵ دوو ملیۆن گەشتیار رووبکەنە کوردستان.\nدەستەکە ئاماژە بە هەوڵەکانیان بۆ بەرزکردنەوەی ژمارەی گەشتیاران دەکات و دەڵێت ماندووبوون و پێشکەوتنەکان بوونەتە هۆی بەرزبوونەوەی ژمارەی گەشتیاران. تەنیا لە چوار رۆژی جەژن (واتە لە 23ی مانگ تاوەکو 26ی مانگ) زیاتر لە 140 هەزار گەشتیار هاتوونەتە هەرێمی کوردستان.\nدەستەی گشتیی گەشتوگوزار ئاماژە بەوەش دەکات، چاوەڕوان دەکەن ژمارەکە زۆر بەرزبێتەوە و ئەم جەژنە ژمارەیەکی پێوانەیی سەردانی هەرێمی کوردستان بکەن.\nجەژنی رەمەزانی رابردوو 122 هەزار گەشتیار هاتبوونە هەرێمی کوردستان. دەستەی گەشتوگوزار پلان هەیە ساڵی 2017 ژمارەی گەشتیاران بۆ دوو ملیۆن کەس بەزربکاتەوە.\nدەستەی گشتیی گەشتوگوزاری هەرێمی کوردستان دەڵێت، بەردەوامن لە پەرەپێدان و بوژانەوەی کەرتی گەشتوگوزار لەسەر بنەمای جێبەکردنی پلانی ستراتیژی دەستەی گەشتوگوزار بەپاڵپشتی سەرۆکوەزیرانی هەرێمی کوردستان و پاڵپشتی و سەرپەرشتی راستەوخۆی وەزیری شارەوانی و گەشتوگوزاری حکومەتی هەرێمی کوردستان، بۆ جێبەکردنی ژمارەیەک پرۆژەی گەشتیاری لە ناوچەکانی بێخاڵ، کانی ماران، گەلی عەلی بەگ.\nدەستەی گەشتوگوزار دەشڵێت، چەند پرۆژەیەکی دیکە لەئایندەیەکی نزیکدا لە چەند ناوچەیەک دەچنە بواری جێبەجێکردنەوە وەک: ئەحمەدئاوا، سەرسەنگ و چەند شوێنێکی دیکە.\nدەستەی گشتیی گەشتوگوزاری هەرێمی کوردستان هۆکاری بەرزبوونەوەی ژمارەی گەشتیاران بۆ چالاکی جۆراوجۆری گەشتیاری وەک کۆنفرانس، پێشانگەی گەشتیاری، دیداری کۆمپانیاکان، وۆرک شۆپ، دەیان جۆری چاپەمەنی و فیلم و بەئەلیکترۆنیکردنی گەشتوگوزار دەگەڕێنێتەوە. دەشڵێت بەرهەمی پێشکەوتنەکان بە هاوکاری و پاڵپشتی سەرجەم دامەزراوە و دەزگاکانی حکومەت بووە بە تایبەت پارێزگارەکان، یەکە ئیداریەکان و دەزگا ئەمنیەکانی هەرێمی کوردستان.\n#هەرێمی کوردستان |\n 📡 ماڵپەڕ | 🏳 کوردیی ناوەڕاست | ماڵپەڕی رووداو - 28-06-2017\n➕ ئەم بابەتە لەلایەن: (ئەڤین ئیبراهیم فەتاح)ەوە لە: Jun 28 2017 9:15AM تۆمارکراوە\n✍ ئەم بابەتە بۆ دواجار لەلایەن: (ئەڤین ئیبراهیم فەتاح)ەوە لە: Jun 28 2017 9:16AM باشترکراوە


چوکا ئێستا کاتژمێر چەندیە لە سلێمانی نمایش درا - Mehr News Agency\n17 kewçêrê 2019 - 17:31\nNews Code 28942\nلە دەرهێنانی بێهرووز بوچانی;\nنمایش کردنی "چوکا ئێستا کاتژمێر چه‌نده‌یه" له ده‌رهێنانی بێهرووز بوچانی له فێستیڤاڵی فیلمی نێودەوڵەتی سلێمانی نمایش درا.\nبە ڕاپۆڕتی ئاژانسی هەواڵی مێهر, فیلمی به‌ڵگه‌یی "چوکا ئێستا کاتژمێر چه‌نده‌یه" له ده‌رهێنانی "بێهرووز بوچانی" و "ئارش که‌ماڵی سه‌روێستانی" له به‌شی "نمایش کردنی تایبه‌ت" له چوارەمین خولی فێستیڤاڵی فیلمی نێودەوڵەتی "سلێمانی" چووه سه‌ر په‌رده.\nبە پێی ڕاپۆڕتی لێژنەی ڕاگەیاندنی گشتیی چوارەمین خولی فێستیڤاڵی فیلمی نێودەوڵەتی سلێمانی، فیلمی به‌ڵگه‌یی "چوکا ئێستا کاتژمێر چه‌نده‌یه" Chauka, Please Tell Us the Time له ده‌رهێنانی "بێهرووز بوچانی" رۆژنامه‌نووس و نووسه‌ری کورد و "ئارش که‌ماڵی سه‌روێستانی" سینه‌ماکاری ئێرانی دانیشتووی وڵاتی هۆڵه‌ندا به دیمه‌ن و وێنه‌گه‌لی راسته‌قینه له دوورگه‌ی مانووس له وڵاتی ئۆستڕاڵیا به فێلمهه‌ڵگرتنی شاراوه و به‌دزیی له لایه‌ن "بێهرووز بوچانی" به مۆبایله‌که‌ی به دوور له چاوی سه‌ربازان و لێپرسراوانی ئه‌م دوورگه‌یه که تیایدا زیاتر له هه‌زار په‌نابه‌ر ده‌ژین، به ئاماده‌بوونی "ئارش که‌ماڵی سه‌روێستانی" له به‌شی ده‌ره‌وه‌ی رکابه‌ریی واته "نمایش کردنی تایبه‌ت" له چوارەمین خولی فێستیڤاڵی فیلمی نێودەوڵەتی "سلێمانی" Slemani له هۆڵی سیتی سینه‌ما" له شاری سلێمانی نمایش کرا.\nدوورگه‌ی مانووس ئه‌و شوێنه‌یه که ده‌وڵه‌تی ئۆستڕاڵیا له‌م شوێنه پڕله کێشه‌یه بۆ راگرتنی هه‌میشه‌یی زیاتر له هه‌زار په‌نابه‌ر که‌ڵک وه‌رده‌گرێت.\nئه‌م شوێنه هه‌روه‌ها شوێنی ژیانی "بێهرووز بوچانی"یه که براوه‌ی خه‌ڵاتی نه‌ته‌وه‌یی ژیاننامه‌ی ئۆستڕاڵیا، براوه‌ی خه‌ڵاتی گرینگی رۆژنامه‌وانی شیکاری "ئانا پۆلیتکۆفسکایا"، براوه‌ی خه‌ڵاتی "ڤیکتۆریه‌ن پرێمیر" گرینگترین خه‌ڵاتی ئه‌ده‌بیی ئۆستڕاڵیا، براوه‌ی خه‌ڵاتی ئه‌ده‌بی "نیو سات ویڵز پرێمیر"، خه‌ڵاتی پیشه‌سازی کتێبی ئۆستڕاڵیا و هه‌روه‌ها براوه‌ی خه‌ڵاتی ساڵانه‌ی ئیندێکس بۆ په‌یامنێره راپۆڕتنووسه‌کانی دژی سانسۆر بووه.


حەسەن عەلەوی بۆ (خەڵك): یەكەمجار نییە ئەمریكا پشت لە كورد دەكات – تۆڕی میدیایی خەڵک\n2019/10/14 - 7:11 PM\nحەسەن عەلەوی، بیرمەند و سیاسەتمەداری دیاری عیراقی ڕایدەگەیەنێت، یەكەمجار نییە ئەمریكاییەكان پشت لە هاوپەیمانە كوردەكانیان دەكەن، ئاماژە بە ڕێككەوتنی جەزائیر و كارەساتی هەڵەبجە و هەڵمەتەكانی ئەنفالیش دەكات.\nحەسەن عەلەوی، بیرمەند و سیاسەتمەداری دەركەوتووی عیراقی لە لێدوانێكی تایبەت بە (خەڵك) ڕایگەیاند، “یەكەمجار نییە ئەمریكا پشت لە هاوپەیمانە كوردەكانی دەكات، پێشتر ناپاكی بەرانبەر كورد كرد كاتێك سەدام حسێن ڕێككەوتنی جەزائیری لەگەڵ شای ئێراندا واژۆكرد، تەنیا وەك پەنابەر پشتیوانی كردن، كە لە وڵاتەكەی پێشوازی لێكردن، ناپاكی بەرانبەر بە كورد كرد، كاتێك لەسەر كوردەكانی نەكردەوە، كە لە ساڵانی هەشتای سەدەی ڕابردوو لەلایەن فڕۆكەكانی عیراقەوە بۆردومان كران و قوربانییەكانیان ئاشكران”.\nبە وتەی حەسەن عەلەوی، “لە جارێكی تردا ئەمریكا پشتی لە كورد كرد، كاتێك ڕیفراندۆمی كرد، تا بزانێت گەلەكەی تا چ ئاستێك لەگەڵ سەربەخۆیی و دیاریی كردنی چارەنووسی خۆی و دیاریكردنی سروشتی پەیوەندییەكانیەتی لەگەڵ بەغدا”.\nعەلەوی پێیوایە، “دوای ئەوەی مەسعود بارزانی ڕیفراندۆمی ئەنجامدا، هەموو دۆستەكانی دژایەتییان كرد و ڕووبەڕووی بوونەوە، بۆیە دەبێت بزانین ئەمە یەكەمجار نییە لە باكووری خۆرهەڵاتی سوریا ئەمریكا ناپاكی لە كورد كردووە و هاوپەیمانی لەگەڵیاندا نەبردۆتەسەر و كوردی دەرخواردی ئاگر و ئاسن داوە”.\nئەو بیرمەند و سیاسەتمەدارە عیراقییە دەڵێت: “ڕۆژێك دێتەپێش مێژوو لێپرسینەوە لەگەڵ دۆناڵد ترەمپ، سەرۆكی ئێستای ئەمریكا دەكات، كە زەمینەسازی بۆ هێزەكانی توركیا كرد و ڕێنمایی كردن، تا لە ناوچە كوردییەكان لە سوریا جێگەی ئەمریكاییەكان بگرنەوە و بۆ ئەو مەبەستەش ڕێككەوتنی لەگەڵ تورك كرد”.\nئەمریكاحەسەن عەلەویڕیفراندۆمسەدام حسێن\nڕۆحانی: ئۆپەراسیۆنەكەی توركیا هیچ ئەنجامێكی نەبووە


خوای گەورە پێغەمبەر (صلی الله علیه وسلم) دەپارێزێت لە پێشناردنیدا بە پێغەمبەرایەتی :: ماڵپه‌ڕی فه‌رمووده\nخوای گەورە پێغەمبەر (صلی الله علیه وسلم) دەپارێزێت لە پێشناردنیدا بە پێغەمبەرایەتی\nخوای گەورە پێغەمبەر (صلی الله علیه وسلم)\nدەپارێزێت لە پێشناردنیدا بە پێغەمبەرایەتی\n( ابن إسحاق ) ده فه رموێت : ( پێغه مبه رى ئازيز (صلی الله علیه وسلم ) گه وره بوو وه خواى گه وره\nپاراستى له هه موو كارێكى نابه جێ ى نه فامى چونكه ده يويست ئه و هه موو ڕێز و سه روه رى يه ى پێ ببه خشێت و بيكاته ڕيزى پێغه مبه رانه وه (عليهم السلام) ، پێغه مبه ر (صلی الله علیه وسلم )\nله ناو خزمه كانيدا له هه موويان خوڕه وشت جوانتر بوو، له هه موويان چاكه ى زۆرتر بوو، له هه موويان به شه ره ف تر بوو، له دراوسێتى دا له هه موويان چاكتر بوو ، له هه موويان له سه ر خۆتر بوو ، له هه ر هه موويان ڕاستگۆتر و ده ست پاكتر بوو وه دوورترين كه س بوو له و خراپانه ى كه مرۆڤى پێ له كه دار ده بێت. خزمانى خۆى به دان پيانانى خۆيان نازناوى ( الصادق الأمين)\nواته : ڕاستگۆ و متمانه پێكراويان لێ نابوو چونكه خاوه نى ئه و هه موو خوڕه وشته جوانانه بوو ) (أنظر :\nسيرة ابن هشام ( 1/229)) .\nله و نموونه به رزانه ى كه ئه م ڕاستى يه\nدووپات ده كاته وه و ده رى ده خات:\n1 - ( ئيمامى عه لى ) (ڕه زای خوای لێبێت) ده فه رموێت : پێغه مبه ر (صلی الله علیه وسلم ) فه رموويه تى : ( ما هممت بقبيح مما\nيهم به أهل الجاهلية إلاّ مرتين من الدهر كلتاهما عصمني الله منهما ......الخ ) واته : نيازى ئه نجامدانى شتێكى ناشرينم\nنه كردووه له وه ى كه سانى زه مانى جاهيلى كردوويانه ته نها دوو جار نه بێت ، هه ردوو جاره كه ش خواى گه وره منى پاراست: شه وێكيان\nگه نجێك له قوڕه يش\nله گه ڵم دا بوو له ناو مه ڕه كاندا و هه ردووكمان ده مانله وه ڕاند پێم ووت: ئاگات له مه ڕه كانم بێت تا ئه م شه و ده چمه وه مه ككه و شه وچه ره ده كه م وه ك\nگه نجه كانى مه ككه شه وچه ره ده كه ن، ووتى : به ڵێ ، منيش چووم تا گه يشتمه يه كه م خانوو له خانووه كانى مه ككه ( واته :\nئه وپه ڕى شارى مه ككه ) گوێم له ده نگى گۆرانى و ده ف\nو جوزه له بوو ووتم: ئه مه چى يه ؟ ووتيان:\nئه وه فڵان ژنه شووى كردووه به فڵان پياو و باسى پياوێكى قوڕه يشيان كرد كه كچێكى قوڕه يشى گواستۆته وه ،\nمنيش وه ستام له وێ و ويستم گوێ بگرم له ئاهه نگه كه ده ست به جێ چاوم چووه خه و و خه وم لێ كه وت تا گه رمايى تيشكى خۆرى به يانى به ئاگاى هێنامه وه ، پاشان هاتمه وه بۆلاى هاوه ڵه كه م و پێى ووتم: چيت كرد؟ منيش هه واڵه كه م بۆ گێڕايه وه ، و پاشان شه وى دووه ميش به هه مان شێوه دووباره م كرده وه و به هه مان شێوه هاتم تا گوێ بگرم به ڵام\nبه هه مان شێوه چاوه كانم چووه خه و تا تيشكى ڕۆژ به ئاگاى هێنامه وه و گه ڕامه وه بۆلاى هاوه ڵه كه م و هه مان شێوه پرسيارى لێ كردم و ووتى : چيت كرد ؟ منيش له وه ڵامدا ووتم : هيچم نه كرد ، پێغه مبه ر (صلی الله علیه وسلم ) ده فه رموێت : وه ڵاهى دواى ئه و دوو جاره نيازى هيچ كارێكى ناشرينم نه بووه له وكارانه ى\nخه ڵكانى نه فامى\nئه نجاميان ده دا تا په روه ردگار ڕێزى لێ گرتم به پێغه مبه رايه تى )\n(أخرجه : أبو نعيم في ( الدلائل )( 128 )، و الحاكم (4 / 245 )) .\n2- ( عوروه ى كوڕى زوبێر ) (ڕه زای خوای لێبێت) ده فه رموێت: ( دراوسێ يه كى خه ديجه ى كچى خوه يليد ( خواى لێ ڕازى بێت ) بۆى گێڕامه وه\nو ووتى : گوێم لێ بوو پێغه مبه ر (صلی الله علیه وسلم ) به خه ديجه ى ده فه رموو پێش ئه وه ى ببێت به پێغه مبه ر (صلی الله علیه وسلم ) : ( أي خديجة و اللهِ لا أعبدُ اللاتَ\nو الله لا اعبد العزى أبداً) واته : ئه ى خه ديجه وه ڵاهى من هه رگيز ( لات ) ناپه رستم و وه هه رگيزيش (عزى) ناپه رستم، خه ديجه ش له وه ڵامدا ده يووت : باشه لێ گه ڕێ له\nو له عوزاش . لات و عوزا دوو بت بوون له زه مانى جاهليه تدا هه بوون ) (أخرجه : أحمد (4/222) و في ( 5/362) رقم ( 17947) و قال محققه الأرناؤوط : إسناده صحيح ،\nو قال الهيثمي في ( مجمع الزوائد )( 8/ 225): رواه أحمد ورجاله رجال الصحيح، و قال الشيخ مقبل في ( الجامع الصحيح) ( 6/195)) .\n3- ( زه يدى كوڕى حارپه) (ڕه زای خوای لێبێت) ده فه رموێت: (جارێكيان له خزمه ت پێغه مبه ردا (صلی الله علیه وسلم ) ته وافم ده كرد به چوار ده ورى كه عبه دا و هه ر به ئه نقه ست ده ستم دا له يه كێك له بته كانى ناو كه عبه ، پێغه مبه ر (صلی الله علیه وسلم ) پێى ووتم : ده ستى لێ مه ده ، دووه م جاريش هه روام كرد و فه رمووى: ئايا پێم نه وتى ده ستى لێ مه ده !! ده فه رموێت سوێند به و خوايه ى كه ڕێزى له پێغه مبه ر (صلی الله علیه وسلم ) گرتووه له و دوو جاره به دواوه ده ستم به هيچ بتێكدا نه هێناوه و پێغه مبه ر (صلی الله علیه وسلم ) ده ستى له هيچ بتێك نه داوه تا خوا ڕێزى لێ گرت به پێغه مبه رايه تى ((أخرجه : الطبراني في ( المعجم الكبير) (4665) و اللفظ له، و البزار في ( كشف )( 3/283)، و الحاكم (3 /216)) .\nله بايه خ دانى خواى په روه ردگاره به پێغه مبه ر (صلی الله علیه وسلم ) ئه وه بوو كه پاراستى له و داهێنراوانه ى له زه مانى جاهيلى دا\nله حه ج دا دروست كرابوون وه كو ئه وه ى كه هاوبه ش په يداكاران لايان سووكى بوو خه ڵكى مه ككه بچنه ناو خه ڵكى ده شته كى يه وه و بوه ستن له گه ڵياندا له عه ره فات ، به ڵكو له و به رى عه ره فه وه بۆ خۆيان داده نيشتن له ژێر سێبه ردا و ده بوايه ده شته كيه كان و عه شايه ره كان بچن له وبه ر شاخى عه ره فه وه له به ر خۆره كه دا بوه ستن ، ( جوبه يرى كوڕى مطعم ) (ڕه زای خوای لێبێت) ده فه رموێت :( پێغه مبه رى خوام بينى (صلی الله علیه وسلم ) پێش ئه وه ى كه وه حيى بۆ بێت ، به سه ر حوشتره كه يه وه له عه ره فات له گه ڵ خه ڵكه كه وه ستا بوو وه له گه ڵيان ده ڕۆيشت و منيش پێم سه يربوو )( أخرجه : أحمد ( 4/82 )(16757)).\nله ڕيوايه تێكى تردا ده فه رموێت: ( ووشترێكم لێ وون بوو له كاتى ئه نجام دانى حه جدا ڕۆيشتم تا بيدۆزمه وه لاى كێوى عه ره فه له وێ چاوم به پێغه مبه ر (صلی الله علیه وسلم ) كه وت كه له ناو خه ڵكاندا ده ڕۆيشت و منيش پێم سه ير بوو\nووتم: باشه خۆ پێغه مبه ر (صلی الله علیه وسلم ) خه ڵكى مه ككه يه له ناو ئه م خه ڵكانه دا چى ده كات ؟ بۆ لێره وه ستاوه ؟)\n(أخرجه : البخاري ( 1664 )،\nو مسلم (1220)) .\n4 - ئيبن و عومه ر ده فه رموێت: پێغه مبه ر (صلی الله علیه وسلم ) پێش ئه وه ى ببێت به پێغه مبه ر له خواروى ( به لده ح ) كه نزيكى شارى مه ككه يه گه يشت به زه يدى كوڕى عه مرى كوڕى نوفه يل ، زه يديش سفره يه كى گۆشتى نزيك كرده وه له پێغه مبه ر (صلی الله علیه وسلم ) ، پێغه مبه ريش (صلی الله علیه وسلم )\nلێ ى نه خوارد و فه رمووى: (( اني لا اكل مما تذبحون على انصابكم و لا اكل مما لم يذكر اسم الله عليه ))(1) واته : من له و گۆشته ناخۆم كه بۆ بته كانتان سه ر بڕيوه وه من له و گۆشته ش ناخۆم كه ناوى خواى له سه ر نه هێنراوه .\n(1) اخرجه: احمد ( 2/ 89 ) (5369) وقال محققه :اسناده صحيح، ابن سعد (الطبقات) (3/380) ، والنسائي (الكبرى)(8089)،وقال الشيخ الألباني في:(صحيح السيرة )(ص: 34) اسناده صحيح على شرط الشيخين.\n(ژیان نامه ی پێغه مبه ر(صلی الله علیه وسلم) له قورئان و فه رمووده صحیحه کاندا)\nبەش: بابەتی گشتی سەردان: ٤٩٣٥


kdp بابه‌كر زێباری: شاندی دانوستانکاری هه‌رێم داوای پشکەکانی کورد لە بەغدا دەکات هەواڵی کوردستان\nبابه‌كر زێباری: شاندی دانوستانکاری هه‌رێم داوای پشکەکانی کورد لە بەغدا دەکات\n2019/07/14 | 15:06\nهەولێر-KDP.info- سوپاسالاری پێشووی عێراق ئاماژه به‌وه ده‌كات کە جگه له پۆسته‌كانی سوپای عێراق، كورد داوای حه‌قی خۆیشی له پشكه‌كانی وه‌زاره‌تی ناوخۆ و بەرگری دەکات و بۆ ئه‌مه‌ش پێویستی به گفتوگۆی جددی له‌گه‌ڵ به‌غدا هه‌یه.\nبابه‌كر زێباری، بۆ ماڵپەڕی فه‌رمیی پارتی دیموكراتی كوردستان گوتی: "له به‌غدا زۆر پۆستی وه‌زاره‌تی به‌رگری و ناوخۆ هه‌یه كه پشكی كوردن، له‌وانه ئه‌مینعامی وه‌زاره‌تی ناوخۆ و به‌رگری و سوپاسالار و بریكاره‌كان و فه‌رمانده و فه‌رمانده‌ی هێزه‌كانی به‌رگری و جێگره‌كانی و لیواكان، بۆیه شاندی دانوسانكاری هه‌رێمی كوردستان له‌گه‌ڵ به‌غدا ده‌بێ به‌وردی ئه‌م پۆستانه یه‌كلا بكاته‌وه و گرنگه كورد داوای پۆسته‌كانی بكاته‌وه، ئه‌وكاته‌ی من له‌وێ بووم، كورد پشكی ٢٠%ی پۆسته‌كانی سوپای عێراقی بۆ دانرابوو، بۆیه ده‌بێ ئه‌م جاره كورد قسه له‌سه‌ر ئه‌و پشكه بكات و بزانێت چه‌ندی به‌رده‌كه‌وێت".\nزێباری گوتیشی: "له شاندی كوردستان بۆ به‌غدا داوای ئه‌و پۆستانه ده‌كرێته‌وه، بۆ نموونه كورد ٢٠% و سوننه ٢٥% و شیعه له ٤٥% و پێكهاته‌كانی دیكه‌ش ١٠%ی پۆسته‌كان وه‌رده‌گرن".\nزێباری ئه‌وه‌یشی خسته ڕوو: "چه‌ند پۆستێكی دیكه‌ی گرنگ هەن كه پشكی كوردن و به لایه‌نه‌كانی دیكه پڕ كراونه‌ته‌وه به‌ڵام بۆ ئه‌م حكوومه‌ته جیاوازه و سه‌رجه‌م ئه‌و پۆستانانه‌مان ده‌وێته‌وه."


کوردیپێدیا - عەبدولرەحمان رەشید قادر\n👫 عەبدولرەحمان رەشید قادر | پۆل: کەسایەتییەکان | زمانی بابەت: 🏳 کوردیی ناوەڕاست\nعەبدولرەحمان رەشید قادر\nپاڵێوراوی لیستی مامۆستایانی کوردستان/ لقی هەولێر\nساڵی 1950 لەگوندی یارمجەی دەڤەری ساڵەیی لەدایک بووە\nساڵ 1975 پەیمانگای مامۆستایانی لەشاری هەولێر تەواو کردووە\nلەساڵی 1976 بۆ یەکەمین جار وەک مامۆستایەک لەگوندی پشت ئاشان لەسنووری شارۆچکەی قەڵادزە لەسنووری پارێزگای سلێمانی دامەزراوەو دەستی بەکار کردووە.\nبەر لەراپەرین بۆ ماوەیەکی زۆر لەبواری رێکخستن و کاری پیشەیی مامۆستایان کاری کردووە.\nلەدوای راپەرینیشەوە لەبواری کاری رێکخراوەیی یەکێتی مامۆستایانی کوردستاندا کاری کردووە و ئێستاش جێگری لقی هەولێری یەکێتی مامۆستایانی کوردستانە.\n➕ ئەم بابەتە لەلایەن: (هاوڕێ باخەوان)ەوە لە: Nov 27 2010 6:25PM تۆمارکراوە\n👁 ئەم بابەتە 2,986 جار بینراوە


سەركردە دەست سورەكان …. عەلی مەحمود محەمەد – Dengekan\nbyAli Mahmud\tAugust 14, 2018\tGeneral, Opinion\nباسكردنی تاوانە زەقەكانی رابردوو بەشێك نییە لە برین كولاندنەوە وەك لایەنگرانی تاوانكاران ئاماژەی پێدەدەن, باسنەكردن و رێگا گرتن لە باسكردن و گەڕاندنەوەی دادپەروەری بۆ خۆی بەشێكە لە تاوان, وە حەرامیش نییە و بگرە ئەركی چالاكوانانی مافی مرۆڤە بێجیاوازی لە نێوان بكەرەكان و پێگەی ئێستایان دۆسیەكان بجوڵێنن,لێ بەش بەشكردنی تاوان كارێكی نا ئەخلاقییە.\nنابێت هیچ لاپەڕەیەكی تاوان لە تاریكیدا بمێنێتەوە, لە كاتێكدا مێژووی 6 دەیەی رابردوومان تژییە لە تاوانی زەقی سیاسییەكان تا ئاستی تاوانی جەنگ و تاوانی دژ بە مرۆڤایەتی و تاوانی جینۆسایدیش لە هەندێك كاتدا, بەڵكە كارەسات لە شاردنەوەی برینە بەناوی نەكولانەوە, وە درێژكردنەوەی تەمەنی برینەكانە تا ئاستی شێر پەنجە.\nیاسای نێو دەوڵەتی دیاریكردوە کە تاوانە زەقە كان، كات و شوێن نابێتە رێگر لەبەردەم داواكردنی سزادانی بكەران و هاندەران و بڕیاردەرانیدا.\nهاوكات مانەوەی برین و چارەسەرنەكردنی نەخۆشیەكە یانی بەردەوامی دان بە مانەوەی برین و بەرداوامیدان بە كولانەوەو پەروەردە كردنی میكرۆبی زیان بەخش لە جەستەی گەلدا, برینەکان وەک خۆیان بمێننەوە، كولانەوەش بەردەوام دەبێت.\nهاوكات گوزارشتیشە لە نەخۆشی جەستە, جەستە بۆ خۆی برینی كوشندەی تێدا نەبێت, كولانەوە بوونی نابێت, كولانەوەو برین جوتەن, بێ یەكتری هەڵناكەن, بوونی برینیش دەریدەخات مرۆڤەكە تەندروست نییەو توانای گەشەی نییەو بەرەو مەرگ دەڕوات, وە چارەسەری ئەمەش لای خەڵكی نییە, دورینەوەی دەمەكان و هەڕەشەی باسنەكردنی نەخۆشیەكە چارەسەر نییە ئەگەر ئایدزیش بێت, بەڵكەچارەسەر لای ئەو كەسەیە تاوانی ئەنجامداوەو برینی تاوان لە جەستەیایەتی, هەڵگری ڤایرۆسی تاوانە, نابێت بوونی چەند تاوانكارێك ببێتە هۆی نەخۆشی گەلێك, باشترین چارەسەر بڕینەوەی نەخۆشیەكەیە, كە خۆی لە دادگایی یاخود لە نەرمترین شێوەیدا لێبوردەیدا دەبینێتەوە,لێبوردەییش لە نەرمترین شێوازیدا بێبەری نییە لەوەی تاوانكار وەك خۆی كە تاوانكارە نیشان بدرێت و دان بە راستیەكاندا بنێت و داوای لێبوردن بكات, بەڵكە لێبوردەیی لە نەرمترین شێوازیدا هەموو ئەم پرۆسانەی لە گەڵدایە.\nئەگەر قوربانی ژیانی لێ سەندرابێتەوە, ئەگەر كەسوكارەكەی دادوەرییان بۆ نەگەڕابێتەوە, تاوانكار لە پێگەی تاوانبارییەوە دانی بەراستییەكاندا نەنابێت و داوای لێبوردنی نەكردبێت, ئەوە تاوانكار بەردەوام لەبەردەم چەقۆی گەڕاندنەوەی دادپەروەری و سزا داندا دەبێت, كە ئەمەش كەمترین هەنگاوە بنرێت, بە مردنیش ئەم تارماییە لە كۆڵی نابێتەوە, چونكە دادپەروەری هەر دەگات بە راستیەكان, وێڕای ئازاری ویژدان و دەرونی, تاوانكار خۆی دەزانێت چەپڵەی لایەنگران چەندە زۆر بێت, پیاهەڵدانی گەمژەكان تژی بێت و كۆمەڵگای داگرتبێت ,هژمۆنیا لە قوڵایی ئاسماندا بێت, تاوان ناسڕیتەوە.\nبەردەوام تارماییەكەی راوی دەنێت, حەقیقەت بە دوای وەڵامنەدراوەكاندا دەگەڕێت, تەنها بە پیادەكردنی دادپەروەری و گەڕاندنەوەی ماف بۆ خاوەنەكەی و وەرگرتنی سزاو و قەربوكردنەوەی قوربانیان وكەسوكارەكانیان و دان نان بە هەقیقەت چ وەك چۆنیەتی تاوانەكە وە چ وەك حەقیقەتە یاساییەكە و داوای لێبوردن كردن لە قوربانیان و زیانلێكەتووان ئازارەكە سوك دەبێت نەك كۆتایی پێ بێت, كۆتایی هاتن نییە, تاوان هەقی بەسەر ئەوەوە نییە كێ ئەنجامی داوە, پێگەی چییە لە ئێستادا و چی دەكات, بەڵكە هەقی بەسەر كردەوەكانی رابردوەوە هەیە, تاوان كاری رابردووەن, وەلێ سزاكەیان كاری ئایندەیە, كەسێك ببێتە بكەری تاوان ئەوا تاوانبارە ئیتر هەر كێیەك بێت, لەگەڵ كردارەكەدا نازناوەكە هەڵدەگریت, خۆ هیتلەر لە وڵاتی فەیلەسوفاندا جەماوەریترین كەس بوو, بینۆتشەو سەدام حوسێن خەڵك سەرەتا دەیان ویستن, وڵاتەكانیان پێش خست, غۆنتر غراس نۆبڵی وەرگرت, وەلێ لایەنگری لە نازی لە لاویدا لە بیر نەكرا, كەسیش ناتوانێت لەژێر پەردەی حیزب و حكومەت و شەڕدا تاوانەكان خۆی بشارێتەوە.\nبە پێی پرنسیب و یاساكانی دادگای تاوانی نێودەوڵەتی و دادگا جیهانیەكان كەس تاوانبارە نەك حیزب و حكومەتەكان, لە دارفۆر عومەر بەشیر لە پاڵ ئەحمەد هارون وەزیری ناوخۆو عەلی محەمەد عەلی فەرماندەی جانجوید تاوانبارن نەك سودان و پارتی كۆنگرەی گەل, نموونە لەم بوارەدا زۆرن, بۆیە ئەوانەی لە رابردوو لە كوردستان تاوانیان ئەنجامداوە كەسەكانن نەك پارتەكان” بڕیار دەران, بانگەشەكەران و هاندەران”راگەیاندن كاران”, جێبەجێكاران”, دیاریبكردنی ئەمانەش لە رێگای تۆمەت بەخشینەوە نابێت, بەڵكە لە رێگای لێكۆڵینەوەو دادگاییكردنەوە دەبێت, رێگریكردنیش لە دادگاییكردن ئەویش بۆخۆی تاوانە, تا ئەمانە سزا نەدرێن لە دادگادا و قەربوی بنەماڵەی قوربانیان نەكرێتەوە, روفاتی قوربانیان نەدرێتەوە بە بنەماڵەكانیان, مۆنمێنتی یاداوەریان بۆ دروست نەكرێت, دادپەروەری ناگەڕێتەوەو برینەكانیش بێ چارەسەر هەر دەمێنێتەوەو بەردەوام دەبن لە كولاندنەوە, كۆمەڵگاش بە دەم ئەم برینە ئەبەدیانەوە دەتلێتەوە.\nئەوانەی لە خەمی نەكولاندنەوەی برینەكاندان پێویستە داوای زوو جێبەجێكردنی دادپەروەری بكەن نەك شاردنەوەی, لە هەموو بارگرژییەك نێوان لایەنەكان وەك ئاگر بەردان لە پەرێز كڵپە دەسێنێتەوەو تاوانەكان زەق دەبنەوەو دێنەوە مەیدان, تارمایەكەی بەردەوام بەسەر كۆمەڵگاوە دەبێت, وتەی هەموو لایەنەكانیش بۆ نەیارەكانیان لە ژماردنی تاوانەكانیان لە راستییەوە نزیكەو حەقیقەتێك هەیە لە ئەنجامدانی, هیچ بەهانەیەك نییە بۆ ئەنجامدانی تاوان, چونكە یاسا ودادپەروەری لەو چركە ساتانە كۆتاییان نایات كە بەهانەی تاوان دێنە پێشەوە لە شەڕو ململانێی سیاسی, بەڵكە لەو چركە ساتانە چاوەكانی تیژتر دەبن, لە هیچ بارودۆخێكدا دەست كراوە نییە بۆ ئەنجامدانی تاوان, وەلێ دۆسیەكان پێویستی بە لێكۆڵینەوەی سەربەخۆو دادگای بەهێز هەیە بۆ ئەوەی بڕیاری لەسەر بدات, هەر كەچووە دادگاوە , ئەوادەبێتە بەشێك لە مێژوو وە قەرەبووی قوربانیان دێتە پێشەوە, ئیتر مێژووی سەركردەی شێرە بەفرینە لەبەردەم رابردوو وەك بینۆتشەو سەدام دەتاوێتەوە, چاوەڕوانین لە دوارۆژ روبدات.\nئەبێت وەك ئەركێكی ئەخلاقی, سەرجەم تاوانەكان رابردوو وەك یەك پاكێج وەربگرین, ناكرێت دەرزی لە چاوی نەیارەكەت ببینی, وەلێ شوژنی ناو چاوی سەرۆكەكەت بشاریتەوە, داكۆكیكەری راستەقینەی مافی مرۆڤ هەموو تاوانەكان بە یەك چاو دەبینێت و بەش بەشی ناكات, نابێتە بەشێك لە شەڕی تاوانكاران, نەك ببێتە مەقاشی دەستی بەشێك لە تاوانكاران و شەڕی ئەوانی دی بكات, شاردنەوەی تاوان و هەڵوێست وەرنەگرتن لە ئاستی بۆ چالاكوانانی ئەم بوارە و مافی مرۆڤ, بۆ خۆی شەریكە بەشییە لە تاوان, هاوكات كەناڵەكانی راگەیاندیش ئەركیانە, وەك تاوان سەیری دۆسییەكان بە یەك چاو بكەن, ئەمە بۆ ئەو تاوانانەش راستە كە لە هەمبەر نەتەوەكانی دی كراون, ئاخر ناكرێت تۆ داوا لە گەلانی ناوچەكەو جیهان بكەیت دان بە حەقیقەتی یاسایی تاوانی داگیر كەران بنێن لە بەرامبەر گەلەكەت, كەچی قوڕقۆشم لە ئاست تاوانەكانی ناوخۆو هاوزمانەكانت لە گوێ بكەیت, رستە بەناو بانگەكەی ئاماژەی جینۆساید كە لە رادیۆكانەوە دەوترایەوە مناڵی سەر لانكەیان بكوژن لەبیر بكەیت.\nPrevious نامه‌یه‌ك بۆ هونه‌رمه‌ند زیره‌ك میره … سه‌ردار جاف\nNext کەرکووکەخەم – دوانزدە ……….. ئەمجەد شاکەلی\nبانگەواز … سمکۆ


Home›هەواڵ›جیهان›نەتانیاهوو بە تۆمەتی گەندەڵی دادگایی دەکرێت\nبنیامین بەتانیاهوو سەرۆک وەزیرانی ئیسرائیل\nبنیامین نەتانیاهوو سەرۆک وەزیرانی بە تۆمەتی گەندەڵی دادگایی دەکرێت، بەمەش دەبێتە یەکەم سەرۆک وەزیران لە مێژووی ئیسرائیلدا کە بچێتە بەردەم دادگا.\nدادگاییەکەی نەتانیاهوو، ئەمڕۆ لە شاری قودس دەستپێدەکات، رووبەڕووی هەرسێ تۆمەتی پێدانی بەرتیل، ساختەکاری، پێشێلکردنی متماتە دەبێتەوە، کە خۆی هەموو ئەم تۆمەتانە رەتدەکاتەوە.\nئەو تۆمەتانەش پەیوەندی بە سێ دۆسێی جیاوازەوە هەیە، کە لە یەکەم دۆسێدا دەوترێت نەتانیاهوو دیاری لە بازرگانە بەهێزەکانی وڵاتەکەی وەرگرتووە لەبەرامبەر بەرژەوەندی تایبەتی ئەواندا، دیارییەکانیش زیاتر جگەرەی جۆری سیگار و خواردنەوەی شەمپەنیا بوون.\nلە دۆسێیەکی دیکەدا، نەتەنیاهوو تۆمەتبار دەکرێت بەوەی ئامادەیی نیشانداوە هاوکاری رۆژنامەی (یەدیۆت ئەهرۆنۆت)ی ئیسرائیل بکات تا لەبەرامبەردا ئەو رۆژنامەیە وێنایەکی جوانی نەتانیاهوو نیشان بدات.\nدۆسێی سێهەمیش دەگەڕێتەوە بۆ کاتێک کە نەتەنیاهوو لەپاڵ بەڕێوەبردنی پۆستی سەرۆک وەزیران پۆستی وەزیری گواستنەوەی ئیسرائیلیشی بەرێوەدەبرد، تۆمەتبار دەکرێت بەوەی چەند بڕیارێکی لە بەرژەوەندی کۆمپانیای تێلیکۆمی بێزاق دەرکردووە تا لەبەرامبەردا لە وێبسایتەکەیانەوە ستایشی نەتانیاهوو بکەن.\nنەتانیاهوو پێشتر رایگەیاندووە، نەیارە سیاسییەکانی دەیانەوێت لە رێگەی تۆمەتی “بێ بنەماوە” شکست بە دەسەڵاتەکانی بهێنن، ئۆپۆزسیۆنی ئیسرائیلیش داوای دەستلەکارکێشانەوە لە نەتانیاهوو دەکەن.\nئەمە لەکاتێکدایە کە تەنیا یەک هەفتەیە نەتەنیاهوو، بە هاوبەشی لەگەڵ بێنی گانتزی رکابەری، پۆستی سەرۆک وەزیرانی ئیسرائیلی وەرگرتووە، دوای سێ جار لە ئەنجامدانی هەڵبژاردنی گشتی لە ماوەی یەک ساڵدا.\nیانه‌ی هه‌ولێر به دیدار غازی ریزەکانی بۆ خولی نایابی عێراق به‌هێز ده‌كات


په‌یوه‌ندی و ناكۆكییه‌كانی روسیاو توركیاو سوریاو ئێران هه‌ڵكشان و داكشانی زۆری به‌خۆوه بینی، به‌تایبه‌ت له‌سه‌ر پرسی داعش، كورد، شه‌ڕی تیرۆر، به‌ڵام سه‌رباری ناكۆكییه‌كانیان له‌ئاست پرسی كورد، له ئه‌گه‌ری داڕشتنه‌وه‌ی نه‌خشه‌ی رۆژهه‌ڵاتی ناوه‌ڕاست و پێشهاته‌كان بۆ ده‌سته‌به‌ری مافی كورد، پێده‌چێت له‌سه‌ر دژایه‌تیكردنی ناكۆك نه‌بن، هه‌نگاوه‌كانی ئه‌م چوار ده‌وڵه‌ته كاریگه‌ره‌ی رۆژهه‌ڵاتی ناوه‌ڕاست "پشكی به‌رژه‌وه‌ندی و قه‌ڵه‌مڕه‌وی و ده‌سه‌ڵاتی سیاسی و ئابووری" كۆكیان ده‌كات، كه ئه‌گه‌ری هه‌یه، خواست و مافی كورد وه‌ك پێویست نه‌بێت و ده‌رفه‌تی گۆڕانكارییه‌كان كه "كورد" ئاماده‌كاری ئه‌وتۆی نه‌كردووه، به‌زیان بۆی بشكێته‌وه.\nلایه‌نێكی سه‌ره‌كی ئه‌م لێكنزیكبوونه‌وانه حكومه‌تی توركیایه كه پێشتر هه‌ڵوێستی زۆر توندی هه‌بوو له‌به‌رامبه‌ر رژێمی به‌شار ئه‌سه‌دو دژی مانه‌وه‌ی ده‌وه‌ستایه‌وه‌و پشتیوانی جۆراوجۆرى پێشكه‌ش به ئۆپۆزسیۆنی سوریا ده‌كرد، به‌ڵام پاش سه‌ردانی ره‌جه‌ب ته‌یب ئه‌ردۆغانی سه‌رۆكی توركیا بۆ روسیاو كۆبوونه‌وه‌ی له‌گه‌ڵ ڤلادیمێر پوتین سه‌رۆكی ئه‌و وڵاته له 9ی ئه‌م مانگه‌دا گۆڕانێكی گه‌وره‌و خێرا له سیاسه‌ت و هه‌ڵوێسته‌كانیدا روویداو بیناڵی یه‌ڵدرمی سه‌رۆك وه‌زیرانی توركیاش پێشبینی كرد به‌منزیكانه‌ی "پێشهاتی جوان" له سوریا ببینین. ئه‌م گۆڕانه‌ش به‌وته‌ی چاودێران ده‌ریخست كه توركیا جێگای متمانه نییه‌و له‌پێناو به‌رژه‌وه‌ندییه‌كانیدا ئاماده‌یه پشت له دۆست و هاوپه‌یمانه ستراتیجی و ئاساییه‌كانی بكات.\nبه‌شێك له به‌رپرسانی هه‌ندێك لایه‌ن و لێپرسراوانی حكومی له هه‌رێم توركیایان به‌دۆست و هاوكارێكی راسته‌قینه ده‌زانی، چه‌ندین كۆمپانیای توركی له هه‌رێم كاریان ده‌كرد، په‌یوه‌ندی بازرگانی نه‌وتی و ئابووری و سیاسی ئاشكراو "نهێنی" له‌گه‌ڵ ئه‌و وڵاته دراوسێیه كرا، به‌ڵام له‌كاتی مه‌ترسی په‌لاماری داعش بۆسه‌ر هه‌رێمی كوردستان، توركیا هه‌رێمی فه‌رامۆش كرد، ئه‌وه‌ش به‌شێك له به‌رپرسی باڵاو سیاسییه‌كانی نیگه‌ران كرد.\nله‌وباره‌یه‌وه د.فوئاد حسێن سه‌رۆكی دیوانی سه‌رۆكایه‌تی هه‌رێمی كوردستان رایگه‌یاند: "چوار ساڵه به‌گه‌لی خۆمان ده‌ڵێین توركیا دۆستمانه، به‌ڵام له یه‌كه‌م ئه‌زموونی راسته‌قینه‌دا بێ ئومێد بووین".\nئه‌م نیگه‌رانیه‌ی سه‌رۆكایه‌تی هه‌رێم بۆ یه‌كه‌مجار له‌میانی چاوپێكه‌تنێكی د.فوئاد حسێن له‌گه‌ڵ رۆژنامه‌ی "میللـیه‌تی توركی" دا ئاشكراكرا كه له رۆژی 11-09-2014 بڵاوكرایه‌وه‌و تێیدا سه‌رۆكی دیوانی سه‌رۆكایه‌تی هه‌رێمی كوردستان ده‌ڵێت: "كاتێك داعش له هه‌ولێر نزیكبووه‌وه، به‌ڕاستی پێویستمان به هاوكاری هه‌بوو و باوه‌ڕناكه‌م جارێكی دیكه روبه‌ڕووی بارودۆخێكی قورسی له‌وجۆره ببینه‌وه، كاتێك دۆستیش هاوكاریت نه‌كات، بێ ئومێدیه‌كه‌ت زۆرترده‌بێت".\nد.فوئاد حسێن له كۆنفرانسی رۆژنامه‌نوسیشدا له هه‌رێمی كوردستان سه‌باره‌ت به‌و پرسه، به‌هه‌مانشێوه دووپاتیكرده‌وه كه "توركیا بێ ئومێدی كردین" له‌وكاته‌دا كه داعش ئاڕاسته‌ی مه‌ترسی بۆ هه‌ولێر گۆڕی.\nمەكتەبی سیاسی هەنگاوەكانی بەستنی كۆنگرە تاوتوێ دەكات\nمەلا بەختیار: پێویستە كۆنگرەی بێ تەوافوق‌و گۆڕانكاری ببەستین


سلێمانى، په‌یكه‌رى موفتى پێنجوێنى داده‌نرێت - بنکەی روناکبیریی گەلاوێژ :: Gelawej\nسلێمانى، په‌یكه‌رى موفتى پێنجوێنى داده‌نرێت\nهۆنراوە Nov 10, 2020\nله شارى سلێمانى په‌یكه‌رێك بۆ شاعیرى كورد (موفتی پێنجوێنی) به‌به‌رزى دوو مەتر و سی سانتیمەتر داده‌نرێت.\nوا بڕیاره رۆژى پێنجشه‌ممه 12/11/2020 كاژێر (10)ى پێشنیوه‌رۆ له باخچه‌ى به‌رده‌م كتێبخانه‌ى گشتى سلێمانى به‌ڕێوه‌به‌رایه‌تى كتێبخانه‌ى گشتى سلێمانى و به‌ڕێوه‌به‌رایه‌تى هونه‌رى شێوه‌كارى سلێمانى به هاوبه‌شى ڕێوڕه‌سمى دانانى په‌یكه‌رى شاعیرى كورد (موفتى پێنجوێنى) به‌ڕێوه‌بیه‌ن.\nپه‌یكه‌ره‌كه لەسەر داوای (گێلاس عەبدوڵڵا)ی کچی شاعیر پێشنیارکراوە و له‌لایه‌ن هونەرمەندی پەیکەرساز (چێنەر نزار) دروستكراوه، ماوەی (3) سێ مانگ کار له‌سه‌ر پەیکەرەكه كراوه و بەرزیەکەی دوو مەتر و سی سانتیمەترە و بە هاراوەی بەرد داڕێژراوە.\nموفتی پێنجوێنی له چه‌ند دێرێكدا:\n- له رۆژى 12/11/2020 له باخچه‌ى به‌رده‌م كتێبخانه‌ى گشتى سلێمانى به‌ڕێوه‌به‌رایه‌تى كتێبخانه‌ى گشتى سلێمانى په‌یكه‌رێكى به‌به‌رزى دوو مەتر و سی سانتیمەتر كه بە هاراوەی بەرد داڕێژراوە دانرا.


منداڵەکەم لە دایکی دەدات چی بکەم؟ | ته‌كنه‌لۆژیای زانیاری\nمنداڵەکەم لە دایکی دەدات چی بکەم؟\n3 مانگ ago 3 مانگ ago\nby itech 3 مانگ ago 3 مانگ ago\nدەکرێت بە لەبەرچاوگرتنی ئەم ڕێنماییانە مامەڵە لەگەڵ ئەو منداڵانە بکرێت کە ڕوبەڕوی دایکیان دەبنەوە و پەنا بۆ لێدان دەبەن:\nئەوکاتەی کە منداڵ لە دایکی دەدات، پێویستە لەسەر دایکەکە ڕاستەوخۆ دەستی بگرێت تاکو نەتوانێت جارێکی تر دەست بوەشێنێت، پاشان دەکرێ لە خۆی دوربخاتەوە و هەردوو قۆڵی بە شێوەی لێکدان بخاتە سەر یەک و بە دەستەکانی بیگرێت تاکو بەتەواوی کۆنترۆڵی بکات، دواتر بە قسەی جوان و لەسەرخۆ بۆی ڕونبکاتەوە کە زۆری خۆش دەوێت بەڵام ڕقی لەو ڕەفتارەیەتی و لەوکاتەی کە ئەو دەست دەوەشێنیت خۆشی ناوێت.\nپێویستە زۆر بەباشی بۆ منداڵەکە ڕون بکرێتەوە کە نابێت لەکاتی هەستکردن بە توڕەیی پەنا بۆ توندوتیژی و لێدان ببات، وە توڕەیی تەنها بریتی نیە لە توندوتژیژی و لێدان، توڕەیی هەستێکی سروشتی مرۆڤە و دەتوانێت بۆ دەربڕینی ئەو هەستە پەنا بۆ لێدان و توندوتیژی نەبات، وە تێیبگەینێت کە لێدان کارێكی جوان و باش نیە و لەلای خەڵکی بێزرا و ناشرینە و ئەکرێ ببێتە هۆی زیان گەیاندن زۆر زیاتر لەوەی کە بیری لێدەکاتەوە، وە پێویستە هەموو ئەمانەش لەسەرخۆ پێی بوترێت و ڕەچاوی بەکارهێنانی وشەی جوان و باش بکرێت .\nجیا لەوەش پێویستە یارمەتی منداڵ بدرێت بۆ دۆزینەوەی ڕێگایەکی تر بۆ دەربڕینی هەستی توڕەیی لە جیاتی پەنابردنە بەر لێدان، بۆ نموونە هەندێ دەستەواژەی سادە: ” من توڕەم”، یان “ئــەوەم دەوێت”، وە دایکی تێی بگەیەنێت کە بە بەکارهێنانی ئەو دەستەواژانە دەتوانێت لێی تێبگات و بزانێ کە منداڵەکە چی دەوێت و کێشەکەی چارەسەر دەکات ، وە دەشکرێت کۆمەڵێک ڕێنمایی بداتێ کە چۆن بتوانێت بەسەر توڕەیی خۆیدا زاڵ ببێت و توڕەییەکەی کۆنترۆڵ بکات، بۆ نموونە، دانیشتن، دەستنوێژگرتن، هەناسەدانی قوڵ، گۆڕینی شوێنەکەی .\nپێویستە دایکەکە هەندێ سزا دیاری بکات کە بتوانێت لەکاتی پەنابردنی منداڵەکەی بۆ لێدان بیانسەپێنێت بەسەریدا، ئەمەش ئەکرێ لە منداڵێکەوە بۆ یەکێکی تر جیاوازبێت، دەکرێ هەندێ منداڵ لەکاتی توڕەبووندا شوێنەکەی بگۆردرێت یان ئەو بارەی کە تیایەتی بگۆڕدرێت بۆ نمونە ئەگەر بە پێوەیە دانیشێنرێت، یان لە ژورێکەوە بۆ ژوڕێکی تر ببردرێت، یاخود دەکرێ هەندێ منداڵی تر سزا بدرێت بە لێسەندنەوەی و زەوتکردنی هەندێ یاری و شتی دڵخوازی بۆ نمونە، لێسەندنەوەی یاریەکانی بۆ ماوەی بیست و چوار کاتژمێر .\nدەکرێ دایکەکە شێوازی پاداشتکردن بەکاربهێنیت بۆ کەمکردنەوە و کۆنترۆڵکردنی توندوتیژی منداڵەکەی بەجۆرێک ڕۆژەکە دابەش بکات بۆ چەند ماوەیەک، ئەگەر منداڵەکەی بە نموونە لە تاقی بەیانیدا توڕەنەبوو و پەنای نەبرد بۆ توندوتیژی دەکرێت بۆ ئەو ماوەیە پاداشتی بکات، وە مەرج نیە پاداشتەکە تەنها پارە و شتی مادی بێت، بەڵکو دەکرێ قسەی جوان و پیاهەڵدان و سوپاسکردنی بێت .\n◀دورکەوتنەوە لە لێدان\nپێویستە دایکەکە دوربکەوێتە لە پەنابردنە بەر لێدان لەکاتێكدا کە منداڵەکەی ڕوبەڕوی دەبێتەوە و توندوتیژی دەنوێنێت بەرامبەری، چونکە ئەگەر دایکەکە پەنابەرێتە بەر لێدان ئەوا ئەو قەناعەتە لای منداڵەکە دروست دەکات کە بەڵی لێدان چارەسەرێکی گونجاوە بۆ ڕووبەڕووبوونەوەی ئەو شتانەی کە حەزی لێنین و نایەوێن، هەروەک چۆن دەبێتە هۆی ئەوەی منداڵەکە زیاتر گرنگی بداتە لێدان پەنا بەرێت بۆی، بۆیە زۆر پێویستە دایکەکە ئارامی خۆی بپارێزێت و لەسەرخۆ بێت و بەشێوەیەکی نەرم و هێواش مامەڵەی لەگەڵ بکات .\nبکەم, چی, دایک, دایکی, دەدات, لە, من, منداڵ, منداڵەکەم\nكاتێك مناڵەكەت ئەلێت: دایكە ئاوئەخۆم….\nوڵات داگیرکرا، پێشمەرگە لە کوێی؟\nكۆسرەت ڕەسوڵ چۆن باسی شەڕی ناوخۆ دەكات\nتوركیا 150 شوێنی لە هەرێمی كوردستان تۆپباران كرد\nخزمەتگوزاری پەیپاڵ لە عێراق و هەرێمی كوردستان به‌فه‌رمی كارا دەكرێت\nوتاردیوەکەی تر لە دەستوەردانەکانی تورکیا\nئەو خۆراکانەی نابێت بدرێت بە منداڵی خوار تەمەن یەك ساڵ\nئه‌و 3 منداڵه‌ی له كه‌ركوك دایكیان فڕه‌یانی دابوو، نزیكه 100 كه‌س داوای به‌خێوكردنیان ده‌كات\nبه‌هه‌تیو كردنی منداڵێك له‌دوای كوژرانی دایك و باوكی له خانه‌قین\nمنداڵێک لە ناو دەستشۆری مزگەوتێدا بە بڵۆک کوژرا\nمنداڵەکەم دوو زمانە چی بکەم؟\nلە هیندستان کۆڕۆنا و کۆڤید لە دایک بوون\nوەک منداڵ بن..!\nشیری هەنجیر و سوودەکان.\nمەترسییەکی بەکارهێنانی حەبی ڤیاگرا بە بەردەوامی ئاشکرا دەبێت\nئەوپەڕی دەبەنگییە تۆ سیستێمێکی جێگیر و متمانەپێکراوی بانکت نەبێ -عەبدوڵا پەشێو\nئەوپەڕی دەبەنگییە تۆ سیستێمێکی جێگیر و متمانەپێکراوی بانکت...\nمیدیای ئەلكترۆنیی كوردی؛ لەنێوان شێواوی پیشەیی و رێكخستنی...\nکێ کوردی فێری ڕاکردن کرد ؟؟؟\nچیرۆكی ئێمه – له‌تیف فاتیح فه‌ره‌ج\nژماره‌یه‌ك لێپرسراوی كه‌ركوك ده‌درێنه دادگا\nشێوەی پێغەمبەری خوا ﷺ وەك من بینیم\nئایە دەزانی؟ – هاوار شافعی\nچاکە بکەو بیدە بەدەم ئاوەوە\nچۆنێتی دروستكردنی دۆشاوی تەماتە\nباشترین سه‌رچاوه خۆراكیه‌كانی زینك و ڤیتامین سی\nگرێی چەوری مەمک چییە؟


كوردیو - پەكەكە كوژرانی شەش سەربازی سوپای توركیای ڕاگەیاند\nپەكەكە كوژرانی شەش سەربازی سوپای توركیای ڕاگەیاند\nپێنج شەممە, 12 تشرینی یەکەم 2017 07:41\nباڵی سەربازی پەكەكە ناسراو بە هەپەگە ڕایدەگەیەنێت لە ئەنجامی شەڕ و پێكدادانەكانی چەند ڕۆژی ڕابردووی باكوری كوردستان لانی كەم شەش سەربازی سوپای توركیا كوژراون و دەیانیی دیكەش برینداربون لە ناوچەكانی گەڤەر و جۆلەمیرگ.\nلە ڕاگەیەنراوەكەی هەپەگەدا هاتووە " لە ١٠ی ئەم مانگەدا، لە نزیك گردی عەلی شێری گەڤەری جولەمێرگ، گەریلاكانمان لەدژی سەربازانی سوپای توركیا چالاكیان ئەنجامدا، كە لانی كەم چوار سەرباز كوژراون و سێی دیكەش برینداربوون".\nهەروەها هاتووە " پاش ئەو چالاكییە، سەربازانی توركیا هەوڵی هەڵهاتنیان داوە، بەڵام گەریلا گەرمارۆی داون بە قورسی هێرشی كردووەتەوە سەریان، بەو هۆیەشەوە دوو سەربازی دیكە كوژراون".\nلە كۆتاییدا هەپەگە دەڵێت " لە ٢٥ی نیسانی ئەم ساڵدا، لە چەلێی جولەمێرگ بەهۆی بۆردومانی فرۆكە جەنگییەكانی توركەوە، گەریلایەكمان بەناوی نەعیم دەمیر، ناسراو بە هارون خوێنڕێژ، لە دایكبووی جۆلەمێرگ، شەهیدبووە"\n10098 جار بینراوە


وەزارەتێک بۆ تورکمانەکان یەکلایی دەکرێتەوە\nشەڕی تورکیا و سووریا دەستیپێکرد\nبنکەیەکی سەربازیی ئەمریکا بۆردومانکرا\nسەرۆکی هەرێم و لایەنە سیاسییەکان لەکۆبوونەوەدان\nسەدان ئاوارەی ڕۆژئاوا، گەیشتنە هەرێمی کوردستان\nYou are at:Home»تەوەر»هەواڵ»تایبه‌ت»وەزارەتێک بۆ تورکمانەکان یەکلایی دەکرێتەوە\nپەرلەمانتارێکی تورکمانی لە پەرلەمانی کوردستان ڕایدەگەیەنێت، وەزیری هەرێم بۆ پێکهاتەی تورکمانی یەکلایی کراوەتەوە، دەشڵێت “بۆ دیاری کردنی کاندید هیچ گرفتێکمان نییە”.\nهەفتەی ڕابردوو مەسرور بارزانی کاندیدی ڕاسپێردراو بۆ پێکهێنانی کابینەی نوێی حكومەتی هەرێمی کوردستان، سەردانی پێکهاتەی تورکمانی کورد، لایەنە تورکمانییەکان داویان کردبوو توکمان بەشێوەیەکی کارا بەشداری لەحکومەتدا بکەن، ئەویشی بەڵێنی پێدابوو کە داواکاریییەکانیان هەنگاو بەهەنگاو جێبەجێبکات.\nبە گویرەی زانیارییەکان، تاکە کاندیدی تورکمانەکان بۆ وەزارەت لە کابینەی نوێ حکومەتی هەرێمی کوردستان ئایدن مەعرووف، جێگری سەرۆکی بەرەی تورکمانی دەبێت.\nلە لێدوانێکی تایبەت بە نوچەنێت، ئایدن مەعروف، سەرۆکی فراکسیۆنی بەرەی تورکمانی لە پەرلەمانی کوردستان، سەبارەت بە پێدانی وەزارەتێک بە تورکمانەکان لە حكومەت، رایگەیاند “مەسرور بارزانی، کاندیدی ڕاسپێردراو بەڵێنی پێداوین، کە پۆستی وەزیرێكی هەرێممان لە کابینەی نۆیەمی حکومەتی هەرێم پێبدات، ئێستا ئەو پۆستە بەتەواوی بۆ لایەنە توركمانییەکان یەکلایی کراوەتەوە”.\nئایدن مەعروف ئاماژەی بۆئەوەکرد، سێ وەزیری هەرێم لە کابینەی نوێی حکومەتی هەرێم هەیە، بۆیە ئەم پۆستە تەنها پشکی تورکمانەکان و نادرێتە حزبەکانی تر، گوتیشی “هەرکاتێک کابینەی نوێی حکومەتی هەرێم پێکهێنرا ناوی ئەو وەزارەتەی، کە دەدرێت بە پێکهاتەی تورکمانی دیاری دەکرێت”.\nسەبارەت بە دیاریکردنی کاندید، سەرۆکی بەرەی تورکمانی دەڵێت “تا ئێستا کاندیدمان دیاری نەکردووە، بەڵام بۆ دیاری کردنی کاندید هیچ گرفتێکمان نییە و لە ئایندەیەکی نزیکدا کاندیدی خۆمان دیاری دەکەین و سیڤییەكەشی ئاراستەی كاندیدی ڕاسپێردراوی حكومەتی نوێ دەكەین”.\n2019/10/16 0 شەڕی تورکیا و سووریا دەستیپێکرد\n2019/10/16 0 بنکەیەکی سەربازیی ئەمریکا بۆردومانکرا


هانده رێكی یانه ی هه ولێر مێژووی 33 ساڵی یانه كه ده نووسێته وه\nپه‌یام فه‌تحوڵڵا، هانده‌رێكی سه‌رسه‌ختی یانه‌ی هه‌ولێره، به‌و هۆیه‌شه‌وه هه‌ڵساوه به نووسینه‌وه‌ی مێژووی 33 ساڵه‌ی رابردووی یانه‌كه‌ی و له كتێبێكدا چاپیكردووه، زانیارییه‌كانی لە دوو توێی کتێبێکی چاپکراودا خستووه‌ته بەر دەستی خوێنەران و وەرزش دۆستانی کوردستان، بە ناونیشانی یانەی وەرزشی هەولێر، ئەزموون و ئەرشیفی 33 ساڵی رابردوو.\nپه‌یام بۆ رۆژنامه‌ی هه‌ولێر وتی: ئەم کتێبە له نووسین و ئەرشیف کردنی سەرجەم ئەنجام و وردەکارییەکانی یانەی هەولێرە، كه لە ماوەی 33 ساڵی رابردوودا روویداوه، بۆ یه‌كه‌مجاریش لە ساڵی 1992 دەستم کرد بە دۆکیۆمێنت كردنی بایه‌ته‌كان كرد، وە سەرجەمی بە شێوازی دەست نووس لام پارێزراوە، ماوەی نووسینی کتێبەکە خۆی زیاتر لە 7 ساڵ دەدات کە لەو ماوەیەدا بە پێی توانا و کات ئاماده‌كاری هو شه‌ونخوونیمان بۆی كردووه.\nپه‌یام له‌سه‌ر پرسی ناوه‌ڕۆكی كتێبه‌كه گوتی: ناوه‌ڕۆكی بابه‌ته‌كه بریتیە لە باسکردنی مێژووی یانەی هەولێر، لە ماوەی نێوان ساڵانی (1987-2020)، ئەمەش لە چوارچێوەی پێنج بەشدا لەم کتێبە باسکراوە، کە هەر بەشێك لەم بەشانە چەند بابەتێك لەخۆ دەگرێت.\nبەشی یەکەم بریتیە لە باسکردنی پوختەیەکی مێژوویی دەربارەی یانەی وەرزشی هەولێر و هەروەها گرنگترین ئەنجامەکانی یانەی وەرزشی هەولێر لە چوارچێوەی بەشداری کردنە فەرمیەکانی یانەکە لە خول و پاڵەوانێتیەکان وەک خولی نایاب و پلەیەکی عێڕاق، جامی عێڕاق، خولی یانە پاڵەوانەکانی عەرەب، خولی یانە پاڵەوانەکانی ئاسیا، جامی یەکێتی ئاسیا، ئەمە جگە لەوەی ئاماژە بە ئەنجامی بەشێکی زۆر لە یارییە دۆستانەکان کراوە.\nبەشی دووەم بریتیە لە باسکردن لە چەندین زانیاری جۆراوجۆر دەربارەی یانەکە و ئەو دەستکەوتانەی یانەکە بە دەستیهێناوە هەروەها گرنگترین رووداوەکانی ماوەی ئەو 33 ساڵە.\nبەشی سێیەم بریتیە لە باسکردن فاکتەرەکانی سەرکەوتنی یانەکە لە ماوەیه‌دا، کە بریتین لە دەستەی کارگێڕی یانەکە، ئەستێرەکانی یانەی هه‌ولێر، گۆڵکه‌رانی یانەکە، هاندەران، دەزگاکانی راگەیاندن، رۆڵی حکومەتی لە هەرێم.\nبەشی چوارەم، تایبەتە بە ئەنجامەکانی یانەی وەرزشی هەولێر لە خولی نایابی کوردستان.\nبەشی پێنجەم، بریتیە لە وێنە و پاشکۆکانی ئەم کتێبە کە خۆی لە وێنە و چەندین دەستنووس دەبینێتەوە، کە سوودی لێوەرگیراوە بۆ نووسینی ئەم کتێبە ده‌شڵێت: لەم کتێبەدا هەوڵم داوە زۆر بە ووردی بابەتەکان بنوەسرێتەوە تاوەکو سەرجەم وەرزشوانان ئاشنای مێژووی یانەکەیان لەو ماوەیەی، کە باسکراوە چونکە ناکرێت ئەم مێژووە لەەیاد بکرێت و ماندووبوونی کەسانێکی زۆر لەبیر بکرێت، بەڵکو دەبێت ئەوانەی رۆڵیان هەبووە ناویان بخرێتە نێو لاپەڕەکانی مێژوو بە تایبەتی مێژووی یانەی هەولێر بە تایبەتی و وەرزشی کوردستان بە گشتی.\nنووسه‌ری كتێبه‌كه هه‌ستی خۆی بۆ رۆژنامه‌ی هه‌ولێر ئاشكرا كردوو گوتی: زۆر خۆم بە خۆشحاڵ دەزانم وەکو گەنجێکی شاری هەولێر و هاندەرێکی دێرینی ئەم یانەیە توانیم ئەم ئەرکە پیرۆزە بەجێ بگەیەنم بەرانبەر بە یانەکەم. هیوادارم لە داهاتوودا بتوانم کاری جوانتر و باشتر پێشکەش بە رەوتی وەرزش لە کوردستان بکەم، وە لە پڕۆگرامم دایە لە داهاتوودا چەند کارێکی دیکەی ئەرشیفی لە بواری وەرزش ئاماد بکەم و بە تایبەتی خولی نایابی کوردستان وە پێشکەشی بە خوێنەری کوردی و وەرزش دۆستانی بکەم وە هیوادارم لایەنە پەیوەندیدارەکان ئەم کارانە لەبەرچاو بگرن و بایەخی زیاتر بە ئەرشیف و مێژووی یانە و خولەکان بدەن.\nپەیام فتح الله رسول، لەدایک بووی 1983، شاری هەولێره، خاوەن بڕوانامەی ماستەره لە بەشی کۆمەڵناسی، هاندەری یانەی وەرزشی هەولێر بۆ ماوەی (30) ساڵ، كارمه‌نده له وه‌زاره‌تی كارباری كۆمه‌ڵایه‌تی. بارزان ئەکرەم - هەولێر\nدواترین دەستکاریکردن لەسەر چوار شەممە, 09 ئەیلول 2020 09:48


عێراق – پەڕە 12 – دەزگای لوتکە بۆ کاروباری ئاوارە و پەنابەران\nTags : عێراق\nنادیە موراد بۆ ترەمپ\nRanjFaraidoun ئاب 1, 2019\nنادیە موراد بۆ ترەمپ: ناتوانین بگەڕێینەوە! نادیه موڕاد خاوه‌نى خه‌ڵاتى نۆبڵى ئاشتى رایگه‌یاند ، ئێزیدییه‌كان ناتوانن بگه‌ڕێنه‌وه بۆ ناوچه‌كانى خۆیان ، به‌هۆى ململانێ له نێوان حكومه‌تى عێراق و هه‌رێمى كوردستان ، ئه‌و ململانێیه‌ش له پێناوى باڵاده‌ستیانه به‌سه‌ر ئه‌و ناوچه‌یه ، ئه‌مه‌ش به پێى ووته‌ى خۆى . له كاتى دیدارى له‌گه‌ڵ دۆناڵد تڕه‌مپى سه‌رۆكى ئه‌مریكا له […]Read More\nRanjFaraidoun ته‌مموز 30, 2019\nhttps://www.facebook.com/lutka.org/videos/382052432431746/ https://www.youtube.com/watch?v=YtYgdrdaI14Read More\nچاللاکیەکانی دەزگای لوتکە بە هەماهەنگی لەگەڵ دەزگای ( GIZ )\nچالاكییەكانی ڕۆَژی 2019/6/20 كە لە پاركی ئازادی لە سەكۆی ئازاد بەڕێوەچوو دەزگای لوتكە بە هەماهەنگی لەگەڵ دەزگای ( giz )ی ئەڵمانی ڕێكیان خستبوو. شوێن: سەکۆی ئازاد لە پارکی ئازادی، سلێمانی، هەرێمی کوردستانی عێراق ڕۆژ: ٢٠/٠٦/٢٠١٩ کات: ٤ی پاش نیوەڕۆ https://www.youtube.com/watch?v=w0YBHjeioFw https://www.facebook.com/lutka.org/videos/702295020204471/Read More\nكێشەی بێكاری لە ئوستورالیا بەرۆكی پەنابەرانی عێراقی و سوری گرتوە\nRanjFaraidoun ته‌مموز 29, 2019\nبەپێی هەواڵە ڕۆژنامەوانییەكانی ئوستورالیا پەنابەرانی عێراقی و سوری دوای تێپەڕبونی ماوەیەكی زۆر لە گەیشتنیان بە ئوستورالیا، توانستی گفتوگۆكردنیان بە زمانی ئینگلیزی لە ئاستێكی زۆر باشدایە بەڵام لە 10 پەنابەر نۆ كەسیان بێكارن. لەمبارەیەوە پڕۆفیسۆر جوك كولینز ئاماژەی بەوەدا زۆربەی ئەو كەسانەی كە لەڕاپرسیەكدا بەشداربون، كەسانی لێهاتون بەڵام لەبەرئەوەی لەئوستورالیا دانیپێدانانرێت، روبەڕووی گرفتی بێكاری دەبنەوەو رێژەیەكی […]Read More\nRanjFaraidoun ته‌مموز 26, 2019\nکونسولی عێراق لەگەڵ نوینەرانی لوتکە کۆبونەوە پێشنیوەڕۆی ئ 24ی حوزەیران نوێنەرانی “دەزگای لوتکە بۆ کاروباری ئاوارە و پەنابەران” لە ئەوروپا بەمەبەستی گفتوگۆکردن لەسەر پرسی پەنابەرانی عێراقی سەردانی کونسولگەری عێراقیانکرد لە فرانکفۆرت. لەدرێژەی چالاکیەکانی دەزگای لوتکە لە ئەوروپا هەریەک لە بەریزان شەهرام حمە بەرپرسی دەزگای لوتکە لە ئەوروپا و غەمبار توفیق نوێنەری دەزگای لوتکە لە ئەڵمانیا […]Read More\nبریارێكی ترەمپ سەبارەت بە كۆچبەران جێبەجێناكرێت\nRanjFaraidoun ته‌مموز 25, 2019\nدەزگای لوتكە دوێنێ چوارشەممە 24ی تەموز حاكمێكی فیدراڵی لە سانفرانسیسكۆ دوایین بڕیاری بەزۆر سەپاندنی یاسا نوێیەكەی دۆناڵد ترەمپی سەرۆكی ویلایەتە یەكگرتووەكانی ئەمریكای راگرت كە ئامانج لێی رێگریكردن بوو لەزۆربەی داوانامەی مافی پەنابەریی لەویلایەتە یەكگرتوەكانی ئەمریكا بۆ ئەو كۆچبەرانەی لە وڵاتی مەكسیكەوە رویان لەو وڵاتە كردووە. هەر سەبارەت بەمە دادوەرێك لە باكوری ویلایەتی كالیفۆڕنیا بەناوی جۆن […]Read More\nمافیا عێراقییەكانی ئەڵمانیا، پۆلیسی ئەو وڵاتەیان بەخۆیانەوە سەرقاڵكردووە\nهێزەكانی پۆلیسی ئەڵمانیا لە(11) شاری ویلایەتی باكووری راین – وێستڤالیای خۆرئاوای ئەو وڵاتە، ئۆپەراسیۆنێكیان بۆ دەستگیركردنی باندێكی مافیای عێراقی دەست پێكردووە. بە گوێرەی زانیارییەكانی رۆژنامەی بێڵدی ئەڵمانی، پۆلیس لە ئۆپەراسیۆنەكانیدا هەڵدەكوتێتە سەر شوێنی مانەوەی ئەندامانی باندە مافیاییەكە كە لەبازرگانیكردن بە مرۆڤ، و ماددەی هۆشبەرو چەكی نایاسایی و ساختەكاریی لە بەڵگەنامەو ناسنامە تێوەگلاون. لەلایەكی ترەوە بە […]Read More\nلە لاهـــای پـرســی پــەنــابـەرانی عــێـراقـی تـاوتـوێـکـرا\nRanjFaraidoun ته‌مموز 21, 2019\nباڵوێزی عێراق لەگەڵ نوینەرانی لوتکە کۆبونەوە پاشنیوەرۆی ئەمرۆ ١٩ی حوزەیران نوێنەرانی “دەزگای لوتکە بۆ کاروباری ئاوارە و پەنابەران” لە ئەوروپا بەمەبەستی گفتوگۆکردن لەسەر پرسی پەنابەرانی عێراقی سەردانی باڵویزخانەی عێراقیان کرد لەلاهای-هۆڵەندا هەریەک لە بەریزان شەهرام حمە بەرپرسی دەزگای لوتکە لە ئەوروپا و چیا ساڵح بەپرسی پەیوەندیەکانی هۆڵەندای لوتکە سەردانی باڵوزخانەی عێراقیان کرد بەمەبەستی گفتوگۆکردن لەسەر […]Read More\nئەڵمانیا دەرگا بەرووی پەنابەراندا داناخات\nRanjFaraidoun ته‌مموز 18, 2019\nدوای ئەوەی چەند رۆژێك لەمەوبەر كۆمەڵێك كۆچبەر كە لەدەریای ناوەڕاست رزگاركران و بەهەوڵی وڵاتی ئەڵمانیا لە چەند وڵاتێكی سەر سنوری ئەو دەریایە رێگەیان پێدرا لە كەشتی و بەلەمەكانیان دابەزن. ئەڵمانیا داوا دەكات چیتر رێگە لەو كەشتیانە نەگیرێت كە هەڵگری كۆچبەرن و دەیانەوێت لە وڵاتانی سەرسنوری دەریای ناوەراست لەنگەر بگرن. لە میانەی كۆبوونەكەیاندا لەگەڵ نوێنەری ئەو […]Read More\nدوای دوو كاتژمێر مەلەكردن لەنێوان فەرەنساو بەریتانیا،\nكۆچبەرێكی عێراقی دەستگیركرا رادیۆیی بلو فەرەنسا بڵاویكرۆدتەوە كە دوای ئەوەی ویستویەتی بەهەوڵی كەسیی و بە مەلەكردن سنوری ئاوی نێوان فەرەنساو بەریتانیا تێپەرێنێت، كۆچبەرێكی عێراقی تەمەن 47 ساڵ لە پاش دوو كاتژمێر مەلەكردن لەلایەن پۆلیسی پاسەوانی سنورەوە دەستگیر دەكرێت و رەوانەی كامپێكی پەنابەران لە وڵاتی فەرەنسا دەكرێتەوە. بەپێی ئەو هەواڵەی رادیۆی ناوبراوو لەكاتی دەستگیركردنیدا ئەو كۆچبەرە […]Read More


خوێندکارێکى زانکۆى هەلەبجە بە نوێنەرایەتى زانکۆ و لەگەڵ وەفدى وەزارەتى خوێندنى باڵا سەردانى چین دەکات\nلە درێژەى هەماهەنگى و پەیوەندیە ئەکادیمیەکانى وەزارەتى خوێندنى باڵا لەگەڵ وڵاتانى جیهان ، نوێنەرى زانکۆى هەڵەبجە سەردانى وڵاتى چین دەکات.\nخوێندکار (ڕێبین عبدالرحمن نجم الدین بە نوێنەرایەتى زانکۆى هەڵەبجە بەشدارى لە وەفدى (٢٠١٧) ى وەزارەتى خوێندنى باڵا و توێژینەوەى زانستى بۆ وڵاتى چین دەکات . وەفدەکە بە یاوەرى ستافى وەزارەتى خوێندنى باڵا و توێژینەوەى زانستى لە کۆتایی مانگى سێپتەمبەر سەردانى ئەو وڵاتە دەکەن و ماوەى (١٠) دە ڕۆژ دەمێننەوە و سەردانى شارەکانى (بێجینگ ، هوانگجۆ ، شەنگەهاى) ، و چەندین شوێنى مێژوویی و کلتورى و ئەکادیمى و تەکنەلۆجی دەکەن .\nلە درێژەى سەردانەکەیاندا سەردانى کۆمپانیاى بەناوبانگى جیهانى (هواوى) لە شەنگەهاى و (زانکۆى پەکین) لە بێجینگ دەکەن .\nلە زانکۆى پەکین بابەتێک لەسەر کورد و زانکۆى هەڵەبجە پێشکەش دەکات و زانکۆى هەڵەبجە بە مامۆستا و خوێندکارانى زانکۆى پەکین دەناسێنێت.\nڕیبین عبدالرحمن کە بە نوێنەرایەتى زانکۆى هەڵەبجە بەشدارى پێکراوە لە زانکۆى پەکین بە ئامادەبونى ژمارەیەکى بەرچاوى مامۆستا و خوێندکارانى ئەو زانکۆیە ، بابەتێک بەناونیشانى (ڕێنیسانسی کورد) پێشکەش دەکات کە تیایدا باسێکى گشتى دەربارەى کورد و کوردستان بۆ ئامادەبوان باس دەکات و دواتر زانکۆى هەڵەبجە لەڕوى مێژووى دروستبونى و شوێنى جوگرافى و ئامانج و چالاکیە ئەکادیمیە ساڵانەکانى زانکۆ ، و شارى هەڵەبجە دەناسێنێت بە ئامادەبوان . بەشێکى ترى باسەکەى تەرخان دەکات بە پڕۆژەی دەسپێشخەری یەك خاك- یەك ڕێگای وڵاتی چین کە بەشێكی بە خاكی كوردستاندا تێپەڕدەبێت، و گرنگیە بەرچاوەكانی پڕۆژەكە لە بەرژەوەندی ھاوبەش و بەھێزكردنی پەیوەندیەكانی ھەردوولاو داھاتوودا باس لێوە دەکات.\nساڵانە لەڕێگەى دەست نیشانکردنى چەند پاڵێوراوێکەوە لەلایەن وەزارەتى خوێندنى باڵا و توێژینەوەى زانستیەوە بەشێک لە خوێندکارانى زانکۆکانى کوردستان بەهاوکارى باڵیۆزخانەى چین سەردانى ئەو وڵاتە دەکەن و سەردانى ناوەندە ئەکادیمى و مێژووی و تەکنەلۆجیەکانى ئەو ولاتەیان پێدەکرێت.\nبه‌روار : 2017-10-15 كات : بینراو : 1839


عەفرین نیشتمانی پۆڵاكان - پەرەگراف\nعەفرین نیشتمانی پۆڵاكان\nلەناو مێژودا چەندین گەلی هۆشیار هەبوون كە مرۆڤیان سەرسامكردووە بە ئازایەتی. گەلێك بە ملیۆنان شەهیدی داوە لە پێناوی خاكەكەیدا، گەلێكی تر چەندین ساڵ بەرگریكردووە بۆ مانەوە، ئامانجی هەموو ئازایەتییەكان پاراستنی خاكەكەیان بووە، چونكە لەدەستدانی خاك بە ئاسانی‌و بەقوماری سیاسیی، كۆتایی ئەخلاقە. خەڵكی كۆبانێ جیهانیان سەرسامكرد كاتێك توانییان بەرگریی بكەن‌و كۆبانێ ڕزگار بكەن لە دەستی چەتەكانی داعش، ئازایەتی مرۆڤە پۆڵاینەكانی كۆبانێ وایكرد ئەمەریكاو ڕوسیا حساب بۆ (یەپەگە) بكەن.\nبەگشتی پەروەردەی ئاپۆیی‌و پەكەكە پەروەردەیەكی پۆڵاینە لە بواری سەربازیدا، گەریلاكان ئەتۆمن‌و پڕن لە ئیرادەو خۆڕاگریی، توركیا زیاتر لە سی ساڵە شەڕی لە ناوبردنی پەكەكە دەكات، بەڵام تا ئەمڕۆش پەكەكەو لقەكانی بەپێوەن‌و بەهێزتر بوون، پەروەردەی سیاسی وایكردووە مرۆڤێك لە گۆشت‌و ئێسك ببێتە پۆڵایەك، توركیا بەهەموو چەكە پێشكەوتووەكانی شەڕ دەكات‌و واز لە كورد كوژی ناهێنێت، بەڵام ئیرادەی قوتابخانەی ئاپۆیی هەر لەبەرزیدایە.\nئێستا توركیا پەلاماری عەفرینی داوەو بەچەكی قورس هێرشدەكات، تورك لە مێژوی سەد ساڵی ڕابردودا یەكەم پیلانی لاوازكردنی كوردبوەو بەردەوام كوردی بە چەقۆی ژەهراویی سەرسنگی ناسیۆنالیزمی تورك زانیووە، مێژو پێمان دەڵێت توركیا خوێنمژی كوردەو لە ئازاردانی كوردان چێژ وەردەگرێت، سادیزمی توركی بە ڕەنگی عەلمانی‌و ئیسلامی یەك سیاسەتە، ئەو ئیسلامیانەی لەسەر شاشەی تیڤییەكان مایكیان كۆنتڕوڵكردبوو بە زۆر بڵێیی بۆ حزبە ئیسلامییەكەی ئەردۆغان‌و باسی گەڕانەوەی خەلافەی عوسمانییان دەكرد، ئەوانە لینگەوقوچ لە مێژوی تورك تێگەیشتبون‌و ختوكەی دینی دور لە خوێندنەوەی عەقڵی توشی خەوخۆشیی كردبون، بێئاگا لەوەی عەقڵی دەسەڵاتی توركی بە ڕەنگی عەلمانی و ئیسلامی بریتییە لە كورد كوژی، حزبە ئیسلامییەكەی ئەردۆغان هێرشدەكاتەسەر خاك‌و شارێك تەنیا لەبەرئەوەی كوردن. ژن‌و منداڵ‌و پیرو گەنج دەكوژێت‌و سڵ لە دەقە دینییەكان ناكاتەوە كە دژی مرۆڤكوژین وەك خوا دەفەرموێت"ئەوەی مرۆڤێك بكوژێت وەك ئەوەیە هەمو خەڵكی كوشتبێت" یان " كەعبە بڕوخێت باشترە نەك كەسێك بكوژرێت" كەواتە ئیسلامیبوونی ئەردۆغان ماسكێكە بۆ خەڵەتاندن‌و جوڵاندنی ختوكەی دینی، دین دەبێت لە واقیعدا باشیی خۆی نیشان بدات چونكە مرۆڤ گەورەترە لە دین.\nئەوانەی ئیمانیان بەهێز بوبو بە ئەردۆغان دەبێت بەخۆیاندا بچنەوەو گومانیان لە ئیمانەكەی خۆیان هەبێت، چونكە فەلسەفەی سیاسی توركی بریتییە لە كورد كوژی.\nپۆڵاكانی عەفرین پڕن لە وزەو ئیرادەو خاكویستن نەك خاكفرۆش، ئەوان نیشتمان دەپارێزن نەك بیفرۆشن. سەیرە لێرە چەند هێزێك نیوەی كوردستانیان دۆڕاند لە شەو و ڕۆژێكدا، بەڵام ڕویاندێت بڵێن گەر عەفرین پێویستی بێت ئامادەین هێز بنێرین! خەڵكی عەفرین دەزانێت هێزێك خاكی خۆی نەپارێزێت چۆن خاكێكی تر دەپارێزێت. لێرە چارەكە سەدەیەكە نەتوانراوە هێزێكی تۆكمەی دور لە حزب دروستبكرێت‌و بكرێتە پۆڵا بۆ پاراستنی نیشتمان نەك حزب، بەڵام ئەوان لە كانتۆنەكانی خۆرئاوا هێزێكی پۆڵا ئاسایان دروستكردوەو وڵاتانی زلهێزی جیهانیان ناچار بەهاوكاری كردوە.\nكورد بەردەوام قوربانی دەستی زلهێزەكانی جیهان بوە، بەردەوام لەكۆتاییدا پشت لە كورد كراوە، دیموكراسی‌و مافی مرۆڤ تا ئەمڕۆش بۆ كورد دوو درۆی گەورەبون، چونكە بە بەرچاوی دونیاوە كوردكوژی كراوەو دەكرێت، باشترین كار دروستكردنی نیشتمانێكی دادپەروەرو هێزێكی نیشتمانیە، ژن‌و پیاوی عەفرین چەكدارن‌و هەموان شەڕ دەكەن بۆ نیشتمانەكەیان بەبێ جیاوازی، هەمویان وەك پۆڵان‌و بەرگری دەكەن تا مردن، عەفرین لوتكەی خۆڕاگری‌و ئیرادەیە، بونی ئیرادە مرۆڤ گەورە دەكات‌و دەیكاتە پاڵەوان، زۆرجار ئەوەی شەڕ دەباتەوە جۆری چەك نیە بەڵكو چەندیەتی ئیرادەیە.


رێکخەرى ژورى پەرلەمانى بزوتنەوەى گۆڕان ڕایگەیاند، ئامادەکارییەکانی بزوتنەوەی گۆڕان بۆ هەڵبژاردنی داهاتووی ئەنجومەنی نوێنەران بەردەوامە و دەنگۆی دیاریکردنی کاندیدەکان و دیاریکردنی د. هەڤاڵ ئەبوبەکریش بۆ سەرۆکایەتی لیستى گۆڕان ڕەتدەکاتەوەو رایگەیاند "هەر کات کاندیدەکان یەکلایی کرایەوە بەفەرمی بزوتنەوەی گۆڕان ڕایدەگەیەنێت".\nکاردۆ محەمەد، رێکخەرى ژورى پەرلەمانى بزوتنەوەى گۆڕان(10ی ئازاری 2021) لە لێدوانێکدا بۆ "ناس کورد" ڕایگەیاند، تاوەکو ئێستا گفتوگۆ و ئامادەکارییەکان بۆ دروستکردنی هاوپەیمانی و دیاریکردنی کاندیدەکانی بزوتنەوەی گۆڕان بۆ هەڵبژاردنی داهاتووی ئەنجومەنی نوێنەران لەلایەن ژوری هەڵبژاردنەکانەوە بەردەوامە و بەڵام هیچ کەسێک وەک کاندید بۆ هەڵبژاردنەکە بڕیاری کۆتایی لەبارەیەوە نەدراوە.\nسەبارەت بەوەی دەوترێت د.هەڤاڵ ئەبوبەکر پارێزگای ئێستای سلێمانی وەک سەرۆکی لیستى گۆڕان بۆ هەڵبژاردنی داهاتووی ئەنجومەنی نوێنەرانی عێراق دیاریکراوە، کاردۆ محەمەد، رێکخەرى ژورى پەرلەمانى بزوتنەوەى گۆڕان وتی "هەر شتێکی فەرمی هەبێت لەلایەن بزوتنەوەی گۆڕانەوە بەفەرمی بڵاودەکریتەوەو تائێستاش بزوتنەوەی گۆڕان کاندیدەکانی ڕانەگەیاندووە و ئەوەی دەوترێت بڕیاری بزوتنەوەی گۆڕان نییەو ژوری هەڵبژاردن ئەو پرسە یەکلایی دەکاتەوە.\nلەلایەکی دیکەوە سەرچاوەیەک لە نوسنگەی د. هەڤاڵ ئەبوبەکر بۆ "ناس کورد" ڕەتیکردەوە هەڤاڵ ئەبوبەکر وەکو سەرۆکی لیستى گۆڕان بۆ هەڵبژاردنی داهاتووی پەرلەمانی عێراق قسەی لەسەر کرابێت و وتی، "هیچ ئاگاداری ئەو پرسە نین و باسیش نەکراوە".


بەڵێ و نەخێر بۆ رێفراندۆم لە پارادایمی ناسیۆنالیزمی کوردی … هەژار سابیر – Dengekan\nbyadmin_denegkan\tSeptember 24, 2017\tGeneral, Opinion, Slider\nمەبەست لە پارادیمی ناسیۆنالیزمی کوردی (کوردایەتیی) سەرجەم ئەو چەمک و پێناسە و پێوەر و وێناکردن و تێڕوانینانەیە کە دونیابینی کورد و گوتاری ناسیۆنالیزمی کوردی دروست دەکەن . لە دیارترین ئەو وێناکردن و تێڕوانینانە، شوناسی کوردە، کە وەک نەتەوەیەکی بێدەوڵەت خۆی دەناسێنێت. یەکێک لە دەرکەوتەکانی ئەو شوناسە مەزلومیەتی رەوایەتیی کێشەی نەتەوەیی و بەدواشیدا رەوایەتی مافە نەتەوەییەکانی کوردە لە بوونی دەوڵەتێکی نەتەوەیی سەربەخۆ. کورد خۆی وا وێنادەکات کە مێژوو و جیۆگرافیا و سیستمی سیاسی نێودەوڵەتی ناحەقی و بگرە خیانەتیان دەرهەق کردووە، بۆیە نەبووەتە خاوەن دەوڵەتی خۆی، کوردستان دابەشکراوە و کوردیش چەوسێنراوەتەوە. باشوری کوردستان (کوردستانی عێراق) بەزۆر لکێنراوە بە عێراق، کوردستان عێراق نیە و کوردیش عێراقی نین، واتە عێراق نەک هەر وڵاتی کوردان نیە، بەڵکو بگرە داگیرکەری پارچەیەکی کوردستانە.\nمەرج نیە سەرلەبەری هەموو ئەو وێناکردن و تێڕوانیانەی کورد لەسەر بنەمای راستی مێژوویی بونیادنرابن، بەڵام گرنگ ئەوەیە کورد بەگشتی بەو جۆرە لەخۆی دەڕوانێت، ئەو شێوازەی لە خۆڕوانینیش لەناوەخۆی و بەرامبەر بەوانی تر ئاراستەی کرداری سیاسی کورد دەکات.\nلەو روانگەیەوە، کارکردن بۆ دەوڵەتی کوردی و سەربەخۆیی نەتەوەیی کوردی خەون و ئاواتی زۆرینەی کوردەکانە. ئەوەی ئێستا لەو دۆخە لە میانەی ئەو پرۆژەیەدا کوردەکان دابەش دەکات بۆ سێ گروپ، جیاوازیی پارادیمی ناسیۆنالیزمی نیە، بەڵکو جیاوازی جزئیە لەناو یەک پارادایمی ناسیۆنالیزمی، کە سەرجەم بنەماکانی یەکن. جیاوازیەکە تەنها لە شێواز و کات و میکانیزمی ئەنجامدانی ئەو ئەرکەیە، لانیکەم وەک ئەوەی دەردەکەوێت.\nلە گوتاری زاڵ و بەهێز و دیاری پارادایمی ناسیۆنالیزمی کوردی، بەڵێ بۆسەربەخۆیی و ریفراندۆم رێگایەکە بۆ گەیشتن بە ئامانجی لە مێژینەی کورد کە ئەویش سەربەخۆییە. ئەمەش هاندەرە بۆ بونیادنان و دروستکردنەوەی کەسایەتی تێكشکاوی کوردی لەدەرئەنجامی ئەو هەموو زوڵم و چەوساندنەوە مێژووییە. ئەم پڕۆسەیە وەک دەرفەتێک بۆ بەدەیهێنانی شکۆ و شانازی و پێدانی مانایە بەقوربانیدان و تێکۆشان لەسەردەمی بێئومێدی و تێکشکان.\nکەمپی بەڵێ بۆ سەربەخۆیی و دەوڵەتی کوردی لە رێگای ئەنجامدانی ریفراندۆم و گوتارە سیاسیەکانیەوە، بەرچاو روونترین کەمپی ناو پارادایمی ناسیۆنالیزمی کوردیە. ئەوانی دیکە، وەک نەخێر لە ئێستادا، یان کەمپی داوای دواخستنی ڕیفراندۆم، یان بایکۆت لاوازترین و بێ ستراتیژترین پێکهاتەکانی ناو هەمان پارادایمن، بە پێوەری پارادیمی زاڵی ناسیۆنالیزمی کوردی، کە فەشەل و سەرنەکەوتنیان زۆر دیارو ئاشکرایە.\nبەهۆی زاڵیی پارادایمی ناسیۆنالیزمی کوردی لەناو کورددا، هیچ هەڵوێست و بیانو و ئارگیومێنتێکی دژ، یان دوودڵی بۆ سەربەخۆیی پشتگیریی هاوڵاتیان بەدەست ناخات. لەناو هەمان پارادایم، هەموو هێز و گروپە سیاسیەکانی کوردستان دەبێت بڵێن بەڵێ بۆئەوەی ناکۆکی و ناتەبایی لەناو گوتار ئارگیۆمێنتەکانیان نەبیت، سەختە تۆ باوەرت بە سەرجەم پێدراوە تیۆری و بنەماکانی هەمان پارادیم هەبێت، بڵێی نەخێر لە ئێستادا، یان داوای دواخستنی ریفراندۆم بکەی بە کۆمەڵێ بیانوی زۆر لاواز، کە مەحاڵە بتوانی پشتگیری پێویستی هاوڵاتیان بەدەستبهێنیت.\nخۆ ئەگەر پارادایمە ناسۆنالیستیەکەش بگۆردرێ، ئەوە دەکرێت لەگەڵ خۆد و لەگەڵ دونیا راستگۆتر بیت. بەڵام دیسانەوە بەم دەم و دەستە و لەو کۆنتێکستە مێژووییە و سیاسیەی هەنووکە، مەحاڵە پشتگیری هاوڵاتیان زامنبکات و دەنگ بهێنیت، بگرە داهاتوشی نابێت لە کایەی سیاسی کوردستانی.\nمەبەست لە گۆڕینی پارادایمی ناسیۆنالیزمی کوردی، گومان خستنە سەر سەرجەم پێدراوەکانی پارادایمی زاڵ. بۆ نمونە کورد بکەیت بە عێراقی، بەئاشکرا رەفزی زەرورەتی دامەزراندنی دەوڵەتی کوردستانی بکەیت. ئەوکات نەخێرتەنها نەخێر نابێت لە ئێستا، بەڵکو نەخێر دەبێتە هەتا هەتایی، بەڵام ئەوسا ئەگەری سەرکەوتنی هێندەی دیکە لاوازتر دەبێت. ئەم ئەگەرەی گۆڕینی پارادایمی ناسیۆنالیزمی بە بەدیلێکی دیکە بەتەواوەتی غائیبە لە ململانێی سیاسی ناو کوردستان. هەڵوێستە جیاوازەکانی هەنوکە بەرامبەر بە ریفراندۆم. وەک یەک کۆکن لەسەر عێراقی نەبوون، بگرە عێراقیبوون (عێراقچێتی) وەک سوکایەتی بەرامبەر بەیەکتر بەکار دەهێنرێت.\nلە روانگەی کەمپی بەڵێ بۆ رفراندۆم بۆچی نابێت ریفراندۆم دوابخرێت؟ بۆ وەڵامی ئەم پرسیارە دەڵێین لەبەر سادەترین هۆ، چونکە زۆرینەی هاوڵاتیانی هەرێم لەگەڵ ریفراندۆمن و زۆر بەئاسانی بەڵێ بەدەست دەهێنێت. دەستەکەوتی گەورەشی، بەپێوەری ناسیۆنالیستی، بەدواوەیە.\nسەرباری سەرجەم کەموکورتیەکانی پڕۆژەکە و تێبینی لەسەر خاوەنی پرۆژەکە بەڵێ و لایەنگیری پرۆژەکە بەهێزترە چونکە پارادایمی ناسیۆنالیزمی زاڵە و دوونیابینی کوردەکان دیاریدەکات کە ناتوانن لەدەرەوەی ئەو “حەقیقەتانەی” ئەو پارادیمە بۆیان دیاریدەکات و دەسەپێنێت هیچ حەقیقەت‌و چارەسەرو ئامانجی دیکە بە رەوا بزانن. مەسەلەکە پەیوەستە بە حەساسیەتی شوناسی نەتەوەیی، باکگراوندی مێژوویی، ئاواتی نەتەوەیی بۆ سەربەخۆیی. لەسەروی هەمووشیانەوە، کوردەکان پێویسیتیان بە هۆکارێک هەیە هەست بە شکۆ و سەروەریی نەتەوەییان بکەن لەدوای ئەو هەموو تێکشکان و گەندەڵی و ململانێ ناوەخۆیی و قەیرانە سیاسی و یاسایی و ئابورییە. هاوڵاتیانی کوردستان پێویستیان بە هەبوونی پرۆژەیەک هەیە توانا و وزەکانیان ئاراستە بکات بەرەو زیاترکردنی متمانە و بەهێزتر کردنی ئینتیما.\nبۆیە لە چوارچێوەی دونیابینی کورد و وێناکردنی بۆ خۆی ئەنجامدانی ڕیفراندۆم کۆمەڵێک لایەنی پۆزەتیڤی هەیە کە پەیوەندیان بە سەرلەنوێ داڕشتنەوەی خودی ئینسانی کوردو پەیوەندییە نێوخۆیی‌و دەرەکییەکانەوە هەیە، لەمانە:\nیەکەم، کورد توشی شکستی دەرونیی قووڵ دەکات، کەسایەتی زیاتر تێکدەشکێنێت و متمانەی هەم بەخۆی و هەمیش بە نوخبەی سیاسی لاوازتر دەبێت. هەر لەبنەڕەت کورد کێشەی هەستکردنی بەکەمی و نزمی دەکات بەرامبەر دونیا، هەروەها متمانەی بە نوخبەی سیاسی خۆی لاوازە، سەرباری ئەوانەش سەرچاوەکانی شکۆ و شانازی کەم‌و لاوازن. ئەنجامدانی ریفراندۆم بۆ کورد وەک تەحەداکردنی دنیا دێتەبەرچاو، ئەمەش هەست بە شکۆ و شانازی بە خۆی لێدەکەوێتەوەو متمانەشی بە نوخبەی سیاسی زیاتر دەبێت.\nدووەم، متمانەی کورد بە داوا نەتەوەییەکانی لاوازتر دەبێت چونکە عێراق لە بەهێزبوونەوە دایە، هەرێم لە کۆمەڵێک قەیراندایە و قەیرانەکان بە دواخستنی ریفراندۆم قووڵتردەبنەوە. ئیدی زۆر سەخت دەبێت، ئەگەر نەڵێین مەحاڵە جارێکی دیکە بتوانرێت خەڵک مۆبەلایزە بکرێت و متمانەی بونیادبنرێتەوە.\nسێیەم، ریفراندۆم دەرفەتی یەکریزی ناوەخۆیی زیادکردوە، ئەمەش پێچەوانەی چاوەروانیەکان بوو چونکە جیاوازیەکان جەوهەری نین و لە چوارچێوەی هەمان پارادیمی زاڵیی نەتەوەیی نین. هەم نوخبەی دەسەڵاتدار بەکردەوە تێدەگات کە جگە لە هاوڵاتیانی هەرێم، کەسی دیکە بەجددی پشت و پەنایان نین، هەمیش هاوڵاتیان لە ئەهمیەتی یەکبوون و یەکرێزی تێدەگەن. بەمەش هاوڵاتیان متمانەیان بە کاریگەریی هەڵوێست و دەنگی خۆیان زیاتر دەبێت.\nچوارەم، هاوڵاتیانی کوردستان سەرجەم هێزەکانی کوردستانیان تاقیکردەوە، هیچیان لەدەمی ئێستا (یان ناتوانێت، یان نایانەوێت) چاکسازی جددی بکەن‌و حوکمی مەدەنی و دیموکراسیانە دروست بکەن. بانگەشەی چاکسازی لەئێستادا توشی نوشوستی بووە. ئەمەش بووەتە هۆی بەفیرۆدانی ووزەیەکی زۆر، لاوازکردنی متمانە بە خود، بێئومێدی و زیاتر لەیەکترازانی ئەوەی پێی دەگوترێت ناوماڵی کورد. بۆیە پرۆژەیەکی لەو جۆرە دەرفەتەکان بە شێوازێکی دیکە دەرەخسێنێت، کە ئەگەرەکانی بەدیهێنانی هەندەک لەو ئامانجانە زیاتر دەکات. بۆ نمونە، کاراکردنەوەی پەرلەمان (سەرباری هەموو کەم و کوریەکانی) تەنازولاتی پارتی بۆ هێزەکوردستانیەکان (دیسانەوە سەرباری کەم و کوریەکانی) لە میانەی پرۆژەی ریفراندۆم هاتەئاراوە. هەروەها بەناچاری لەیەکتر قبوڵکردن، دیالۆگ و یەکتر رازی کردن (لەغیابی پشتگیری دەرەکی) کردۆتە ئەمری واقع.\nپێنجەم، نەوەک هەر لە بەرچاوی خۆی، بەڵکو لەبەر دەم دونیاش خۆسەلماندنە کە ئەوە ویست و ئیرادەی بەهێزی کوردە. دونیا رێز لە گەلی خاوەن متمانە و هێز دەگرێت. یارو نەیار ناچار دەبن رێزی بگرن. ئەو بانگەشەیە لاواز دەکات کە گوایە مەبەست لەو ریفراندۆمە تەنها دەستکەوتی زیاترە لەناو عێراق لەلایەن هێزەکوردیەکان.\nشەشەم، بۆ گفتوگۆ و دانوستان، دوای ریفراندۆم لەگەڵ عێراق، کورد پێگەی بەهێزتر دەبێت، ئەویش بە بوونی کارتی فشاری بەڵێ و پشتگیری نەتەوەیی‌و بەرزبوونەوەی متمانەو تۆکمەتربوونی یەکڕیزیی ناوماڵی کوردی، کە سەقفی داواکان کورد بەرزتر و بەهێزتر دەکەن.\nحەوتەم، بەئەنجامدانی ریفراندۆم، کۆمەڵگای نێودەوڵەتی پشت لە کورد ناکات بەڵکو بە پێچەوانەوە زیاتر بەدەنگ کوردو داواکانی دێن چونکە بۆ راگرتنی بەلانسی هێز لە ناو عێراق کورد تەنها کارتە بەدەستی نەیارەکانی کەمپی هیلالی شیعیەوە بێت.\nلەکۆتایی دەکرێت بگوترێت کە سەرباری هەموو کەموکوڕیەکانی پڕۆژەی ریفراندۆم و هەڕەشە دەرەکیەکان و ناتەباییە ناوخۆییەکان، بەباوەری زۆرینەی کورد لە چوارچێوەی پارادایمی زاڵیی نەتەوەیی ئەو ریفراندۆمە خزمەتی گەورە بە کورد دەکات. ئەو جۆرە باوەڕەش پێویستە بۆ بەهێزتر بوونی متمانە بەخود و تێروانین لە خود.\nPrevious بۆچی بەوپەڕی دڵنیایییەوە خوا بوونی نییە … ڕیچارد داوکینز … بەشی چوارەم\nNext لە کرۆنۆسەوە …. شیعری … سۆران محەمەد


بەڕیکردنی شەش هەزار چەکداری تورکیا بۆ ئەدلێبی سوریا - SAHAR KURDISH (Sorani)\nبەڕیکردنی شەش هەزار چەکداری تورکیا بۆ ئەدلێبی سوریا\nسەرچاوە تورکەکان باسی بەرێکرانیی شەش هەزار چەکداری تورکیایان کردووە بۆ پارێزگای ئەدلێب لە باکووری ڕۆژئاوای سوریا .\nبە گوێرەی ڕاپۆرتی هەواڵدەری ڕادیۆ وتەلەفەزیۆنی ئیران ؛ رۆژنامەی " تورکیا" چاپی ئەستەمۆڵ رۆژی یەکشەممە نووسی، شەس هەزار چەکداری تورکیا لە چوار چێوەی ڕێککەوتنگەلێک کەلە کۆبوونەوەی ئاستانەی کازاخستان دا بەڕێوە چووە بۆ ئەنجامدانی ئۆپەراسیۆن بەڕێدەکرێن بۆ ئەدلیب.\nبە گویرەی ئەو ڕاپۆرتە ئەگەری ئەوە لەئارادایە لە چوار چێوەی ڕیککەوتنێک کەلە کۆبوونەوەی ئاستانە ئەنجامی گرتووە ، حەوتەی دووهەمی مانگی ئۆکتۆبر ئۆپەراسیۆنی سەربازی بۆ پاکتاو کردنی ئەدلیب لە بوونی ترۆریستان و بەدی هێنانی ناوچەی کەم ئالۆزی لەو ناوچەیە دا دەستپێ بکرێت . ئەم ئۆپەراسیۆنی سەربازییە هێزەکانی سوپای تورکیا بە لاگری ئاسمانیی ڕوسیا بەڕێوەی دەبەن . نوێنەرانی ڕوسیا ، ئێران و تورکیا لەمدواییە دا لە شەشەمین کۆبوونەوەی خۆی لە شاری ئاستانەی پێتەختی کازاخستان لە بارەی قەیرانی سوریا، لەبەیاننامەی هاوبەش ،لەسەر درێژەی هەوڵەکان بۆ چارەسەریی قەیرانی سوریا جەختیان کردووە .\nنوێنەرانی ڕوسیا، کۆماری ئیسلامیی ئێران و تورکیا هەروەها لەم بەیاننامەیەدا لە سەر ناوچەکانی کەم ئالۆزی لە سوریا پێکەوە ڕێککەوتوون و بڕیارە ئەو سێ وڵاتە هێزەکانی کۆنترۆڵ کەری ناوچەکانی دوور لە ئالۆزی و تووندو تیژی بۆ پارێزگای ئەدلێب لە سوریا بەڕێبکەن . ستانی ئەدلیبی سوریا هەر ئێستا لە ژێر کۆنتڕۆڵی نەیارانی چەکداری دەوڵەتی سوریایە کە تاقمی ترۆریستی بەرەی نۆسرەیە سرۆکایەتییان دەکات .\nSep 17, 2017 19:02 Asia/Tehran\nبەردەوامی گیرانی ئەندامانی پەکەکە لە تورکیا\nئەگەری بەشداریی ٣٠ هەزار کۆچبەری سووریایی لە هەڵبژاردنەکانی تورکیا\nئەگەری دووبارە بوونەوەی هەڵبژاردنەکانی تورکیا لە لایەن هاوپەیمانی کۆماری گەل


پاریس سان جێرمان گرێبەستێکی شێتانەی بۆ مباپێ ئامادەکردوە – یاریگا سپۆرت\nHome/هه‌واڵه‌كان/گرنگ/پاریس سان جێرمان گرێبەستێکی شێتانەی بۆ مباپێ ئامادەکردوە\nپاریس سان جێرمان گرێبەستێکی شێتانەی بۆ مباپێ ئامادەکردوە\nکارۆخ ڕواندزی 2020/03/16\nبەهۆی تازەنەکردنەوەی گرێبەستەکەی و مەترسی رۆیشتنی بۆ ڕیال مەدرید، یانەی پاریس سان جیرمانی فەرەنسی بەنیازە گرێبەستێکی شێتانە پێشکەش بە یاریزانە فەرەنسییە لاوەکە بکات.\nڕۆژنامەی (سپۆرت)ی کەتەلۆنی بڵاویکردوەتەوە، کە پاریس دیەوێت بەهەر نرخێک بێت، گرێبەستی مباپێ بۆ دوو وەرزی دیکە درێژ بکاتەوە، بۆ ئەم مەبەستەش یانەی پاریسییەکە ئامادەیە مباپێ بکاتە خاوەن بەرزترین مووچە لە نێو هەموو یاریزانانی جیهان و ئەگەری هەیە 60 ملیۆن یۆرۆی ساڵانە وەربگرێت، تا لە مووچەی هەردوو یاریزان مێسی و کریستاینۆ رۆناڵدۆ زیاتر بێت.\nجێی ئاماژەیە، تا ئێستا مباپی ڕەتی کردوەتەوە گرێبەستەکی تازە لەگەڵ پاریس سان جێرمان واژۆ بکاتەوە، بەگوێرەی پێشبینییەکان یاریزانەکە چاوەڕێی ئەوە دەکات بەم زووانە پەیوەندی بە ڕیال مەدریدی ئیسپانی بکات، لەبەر ئەوەی پێرێزی سەرۆکی یانەکە مباپێی بە ئامانجی سەرەکی یانەکەی داناوە.


نەتەوە یەکگرتووەکان: عێراق ناتوانێت دادگایی داعش بکات لەسەر تاوانەکانی موسڵ\nئۆفیسی نوێنەری نەتەوە یەکگرتووەکان بۆ مافەکانی مرۆڤ لە ڕاپۆرتێکدا ڕایگەیاند عێراق لەتوانایدا نیە دادگایی ڕێکخراوی داعش بکات لەسەر ئەو تاوانانەی کە لە دژی مرۆڤایەتی ئەنجامیانداوە لە موسڵ بۆیە دەبێت ڕێگەیەکی تر بدۆزێتەوە بۆ دادپەروەریی و یەکێک لەو ڕێگایانەش پەنابردنە بۆ دادگای تاوانی نێودەوڵەتی.\nلە ڕاپۆرتەکەدا هاتووە بەلایەنی کەمەوە 2521 کەس لە ماوەی شەڕەکەی موسڵدا کە نۆ مانگی خایاند کوژراون لەنێویاندا 741 کەس لە سێدارەدراون. زۆربەی قوربانییەکانیش لە ئەنجامی هێرشەکانی ڕێکخراوی داعشەوە کوژراون.\nلە ڕاپۆرتەکەدا گەواهیدانی تێدایە سەبارەت بە کردەوەکانی داعش لەوانەش ڕفاندن و کوشتن و بەکارهێنانی هاوڵاتیانی مەدەنی وەکوو قەڵغانێکی مرۆیی و هەروەها بە ئەنقەست هاوڵاتی مەدەنی و ماڵەکانیان کردوونەتە ئامانجی هێرشەکانیان.\nهەروەها دەڵێت ڕێکخراوی داعش ژمارەیەکی ئێجگار زۆر بۆمبی چێنراوی داناوە و فڕۆکەی بێ فڕۆکەوانی بەکارهێناوە بۆ خستنە خوارەوەی تەقینەوەکان لە شاری موسڵ کە 1.5 ملیۆن هاوڵاتی تێیدا دەژی و ئاگری بەرداوەتە کارخانەکانی کبریتی خام و بیرە نەوتیەکان.\nڕاپۆرتەکە دەڵێت ڕێکخراوی داعش شوێنە دینییەکانی ڕووخاندووە و لە مانگی شەشی ڕابردوودا مزگەوتی نوری تەقاندەوە کە ڕابەری داعش ئەبوبەکرد بەغدادی لەو مزگەوتەدا لە ساڵی 2014 یەکەمین وتاریدا و خەلافەتەکەی ڕاگەیاند بەسەر بەشێکی زۆری عێراق و سوریادا.\nدەشڵێت " دادگاکان و لیژنەکانی عێراق تایبەتمەندیان نیە لە تاوانی نێودەوڵەتیدا وەکوو کۆمەڵکوژی و تاوانەکانی دژی مرۆڤایەتی و تاوانی جەنگ، هەروەها دادوەرەکان و لێکۆڵەرەوانی پۆلیس لە توانایاندا نیە لێکۆڵینەوەیەکی باش بکەن و تۆمەتەکان ئاڕاستە بکەن و دادگایی ئەو کەسانە بکەن کە پەیوەندییان بەم جۆرە تاوانانەوە هەیە."\nهەروەها دەشڵێت یاسای عێراقی بەشێوەیەکی تەواو ڕێوشوێنی یاسایی تێدا نیە بۆ دادگایی کردنێکی دادپەروەرانە.\nڕاپۆرتەکە دەڵێت ڕازیبوون لەسەر دادگای تاوانی نێودەوڵەتی "لاهای" و دۆزینەوەی ڕێگای دیکە بۆ دەستەبەرکردنی سزادانی ئەو کەسانەی کە لەو تاوانانەدا بەشداربوون، هەموو کۆمەڵگەی نێودەوڵەتی بێ غەم دەکات لەوەی عێراق بەجددی دەیەوێت ئەو کەسانە سزای خۆیان وەربگرن لەبەرامبەر ئەو تاوانانەی ئەنجامیان داوە.\nهەروەها ڕاپۆرتەکە ئاماژەش بەوە دەدات کە بەلایەنی کەمەوە 74 گۆڕی بە کۆمەڵ لە مانگی شەشی 2014 ەوە تا ئێستا دۆزراونەتەوە لەو شوێنانەدا کە پێشتر لەژێر دەسەڵاتی داعشدا بوون لە عێراق.\nلەو شوێنانەش شەنگالی تێدایە کە دەکەوێتە باکووری خۆرئاوای عێراق و نەتەوە یەکگرتووەکان دەڵێت ڕێکخراوی داعش لەو ناوچەیەدا کۆمەڵکوژی ئەنجامداوە لەدژی یەزیدییەکان کە بە زمانی کوردی قسە دەکەن.\nڕاپۆرتەکە داوا لە بەرپرسانی عێراق دەکات لێکۆڵینەوە لەو تۆمەتانەش بکەن کە ئاڕاستەی ئەو هێزانە کراون کە پشتیوانی لە حکومەت دەکەن بە تۆمەتی پێشێلکردنی مافەکانی مرۆڤ لەمیانەی ئەرکەکانیاندا. هەروەها داوای لێکۆڵینەوەیەکی جیای کرد لەو هێرشە ئاسمانییانەی کە هاوپەیمانێتی نێودەوڵەتی ئەنجامیان داون.\nنەتەوە یەکگرتووەکان وتی کوژرانی 461 هاوڵاتی مەدەنی تۆمارکردووە کە بەهۆی هێرشە ئاسمانییەکانەوە کوژراون.


گۆڕانکارییه ناوخۆییه‌کانى یه‌کگرتوو به‌رده‌وام ده‌بن\nسه‌ره‌ڕای گۆڕانکارییه نوێیه‌کانى یه‌کگرتوو سه‌ڵاحه‌دین به‌هادین ده‌توانێت خۆى بۆ پۆستى ئه‌میندار کانیدید بکاته‌وه\nیه‌کگرتووى ئیسلامى کوردستان گۆڕانکارى له چه‌ند پۆستێکى باڵادا کرد، له چوارچێوه‌ى گۆڕانکارییه ناوخۆییه‌کانى ئه‌و حزبه که له‌دواى هه‌ڵبژاردنى په‌رله‌مانه‌وه ده‌ستیپێکردووه.\nگۆڕانکارییه‌کان له کۆبونه‌وه‌ى ڕۆژى دوشه‌ممه‌ى ئه‌نجومه‌نى سه‌رکردایه‌تى یه‌کگرتوودا بڕیارى لێدرا، له‌سه‌ر بنه‌ماى راسپارده‌کانى ئه‌و کۆنفرانسه‌ى به‌م دواییانه ئه‌نجامیدا به‌مه‌به‌ستى ئه‌نجامدانى گۆڕانکاری ناوخۆیی.\nخه‌لیل ئیبراهیم که له‌چوارچێوه‌ى گۆڕانکارییه‌کاندا به‌سه‌رۆکى ئه‌نجومه‌نى سیاسی دیاریکراوه به هاوڵاتى وت "گۆڕانکارییه‌کان له ئێستادا سه‌رۆکى ئه‌نجومه‌نى سه‌رکردایه‌تى و سه‌رۆکى ئه‌نجومه‌نى سیاسی و سه‌رۆکى ئه‌نجومه‌نى بانگه‌واز و کارگێڕه‌کانى گرتووه‌ته‌وه و گۆڕانکارییه‌کانیش به‌رده‌وام ده‌بێت".\nله چوارچێوه‌ى گۆڕانکارییه‌کاندا، هادى عه‌لى کراوه به سه‌رۆکى ئه‌نجومه‌نى سه‌رکردایه‌تى له شوێنى سه‌عید عه‌لى عه‌بۆ، هه‌روه‌ها خه‌لیل ئیبراهیم له شوێنى محه‌مه‌د ئه‌حمه‌د بووه‌ته سه‌رۆکى ئه‌نجومه‌نى جێبه‌جێکردن و محه‌مه‌د ئه‌حمه‌د بووه‌ته سه‌رۆکى ئه‌نجومه‌نى بانگه‌واز، غازى سه‌عید بووه‌ته سه‌رۆکى ئه‌نجومه‌نى جێبه‌جێکردن له دهۆک.\nئه‌و گۆڕانکارییانه‌ى یه‌کگرتوو دواى دابه‌زینى ڕێژه‌ى ده‌نگه‌کانیان دێت له هه‌ڵبژاردنى 30ى ئه‌یلولى په‌رله‌مانى کوردستان و که‌مبونه‌وه‌ى کورسییه‌کانیان له 10 کورسییه‌وه بۆ پێنج کورسی.\nخه‌لیل ئیبراهیم وتى "هێشتا مه‌ڵبه‌نده‌کانیش ماون که گۆڕانکارییه‌کان ده‌یانگرێته‌وه و هه‌ڵبژاردن بۆ به‌رپرسه‌کانیان ده‌کرێت، به‌ڵام به‌گشتى گۆڕانکارییه‌کان سزادان نییه و پێداچونه‌وه‌ى ناوخۆیی حزب و ئاڵوگۆڕى پۆسته‌کانه".\nباسى له‌وه‌شکرد، پڕۆسه‌ى گۆڕانکارییه‌کان زۆر ناخایه‌نێت و له‌ماوه‌ى دوو بۆ سێ هه‌فته‌دا ته‌واو ده‌بێت.\nجگه له‌و گۆڕانکارییانه، یه‌کگرتووى ئیسلامى بڕیاریداوه بۆ ماوه‌ى شه‌ش مانگ کۆبوونه‌وه‌ى گشتى حزبه‌که پێشبخات که هه‌ر چوار ساڵ جارێک ئه‌نجام ده‌درێت و بڕیاربوو له مانگى پێنجى 2020 ببه‌ستێرێت، به‌ڵام پێشخراوه بۆ مانگى 11ى 2019.\nخه‌لیل ئیبراهیم بڕیارى پێشخستنى کۆنگره‌ى حزبه‌که‌یان به "گرنگ" ناوده‌بات و ئه‌وه‌ى خسته‌ڕوو که ئه‌وان تێبینیان له‌سه‌ر هه‌یکه‌لیه‌ت و هه‌ندێ پرسى دیکه هه‌یه که له کۆنگره‌دا یه‌کلایی ده‌کرێنه‌وه.\nله‌سه‌ر پۆستى ئه‌میندارى یه‌کگرتوو که ئایا له کۆنگره‌دا گۆڕانکارى تێدا ده‌کرێت یان نا، خه‌لیل ئیبراهیم وتى "ئه‌وه په‌یوه‌ندى به‌بڕیارى خۆیه‌وه هه‌یه، به‌پێی په‌یڕه‌وى ناوخۆش ده‌توانێت خۆى بۆ وه‌رگرتنى پۆسته‌که کاندیدبکاته‌وه".\nسه‌ڵاحه‌دین به‌هادین که له ساڵى 1994 بۆ 2013 ئه‌منیدارى یه‌کگرتوو بوو، له کۆنگره‌ى شه‌شه‌مى ئه‌و حزبه‌دا له ساڵى 2012 خۆى بۆ پۆسته‌که کاندیدنه‌کرده‌وه، به‌ڵام له کۆنگره‌ى حه‌وته‌مى ئه‌و حزبه له ساڵى 2016 جارێکى تر خۆى بۆ وه‌رگرتنى پۆسته‌که کاندیدکرده‌وه‌و به ئه‌میندارى یه‌کگرتوو هه‌ڵبژێردرایه‌وه.\nسه‌رۆکى ئه‌نجومه‌نى سیاسی یه‌کگرتوو جه‌ختیکرده‌وه له‌سه‌ر بڕیارى حزبه‌که‌ى بۆ ئۆپۆزسیۆن بونیان و به‌شدارینه‌کردنیان له کابینه‌ى نوێی حکومه‌تى هه‌رێم.


پارێزگه‌رێ دهوكێ شیڤ خارنه‌ك ل سه‌ر شه‌ره‌فا میرێ نوو یێ ئێزدییان بو كه‌سایه‌تى و روى سپى و ماقیلێن ده‌ڤه‌رێ به‌رهه‌ڤكر | پارێزگەھا دھوك\non: أغسطس 06, 2019\nئه‌ڤرو ئێڤارى 6\_8\_2019 ل سه‌یرانگه‌ها مالتایێ به‌رێز فه‌رهاد ئه‌مین ئه‌تروشى پارێزگه‌رێ دهوكێ ل سه‌ر شه‌ره‌فا میر حازم ته‌حسین به‌گ میرێ نوو یێ ئێزدییان شیڤ خارنه‌ك بو كه‌سایه‌تیێن جڤاكى و روى سپى و ماقیل و سیاسه‌مه‌دارێن ده‌ڤه‌رێ به‌رهه‌ڤكر.\nل به‌راهیێ پاریزگه‌رێ دهوكێ په‌یڤه‌ك خاند وبخێرهاتنا هه‌موو به‌رهه‌ڤبوویان كر و گوت : مه وه‌كو پاریزگه‌ها دهوكێ و حكومه‌تا هه‌رێما كوردستانێ ب فه‌ر دیت ڤێ مێهڤانداریێ به‌رهه‌ڤكه‌ین ب هه‌لكه‌فتا هه‌لبژارتنا میرێ نوو یێ ئێزدییان میر حازم ته‌حسین به‌گ و ب ناڤێ خه‌لكێ پارێزگه‌هێ پیروزباهیا میر حازم به‌گ كر و سه‌ركه‌فتن بو خواست .\nپاریزگه‌رێ دهوكێ ته‌كه‌ز كر كو كارگێریا پاریزگه‌هێ و حكومه‌تا هه‌رێما كوردستانێ دێ به‌رده‌وام هاریكاریا میرێ نوو یێ ئێزدیان و ته‌ڤایا ئێزدیان كه‌ن. . هه‌روه‌سا گوت : ئه‌م دێ پشته‌ڤانییا خه‌لكێ شنگالێ كه‌ین چونكو تاوانێن مه‌زن و كێم وێنه دژى وان ژ لایێ تیرورستێن داعش ڤه هاتینه ئه‌نجامدان .\nل دوماهیێ ژى پارێزگه‌رێ دهوكێ دا خویاكرن كو دڤێت خه‌لكێ كوردستانێ هه‌موو ب هه‌ڤرا د ئێكگرتى بن بو پشته‌ڤانیكرنا حكومه‌تا هه‌رێما كوردستانێ ومیرێ نوو یێ ئێزدییان بو هندێ به‌رهنگارى هه‌موو ئاریشه‌كێ ببین و ب باشترین شێوه خزمه‌تا خه‌لكێ كوردستانێ و ئێزدیان بكه‌ین .\nپاشى شێخ شاموو سه‌روكێ بنگه‌هێ لالش یێ ره‌وشه‌نبیرى وكومه‌لایه‌تى نونه‌رێ میر حازم ته‌حسین به‌گ په‌یڤه‌ك خاند و ب ناڤێ میر حازم به‌گ و جڤاتا روحانى و كه‌سایه‌تیێن جڤاكى یێن ئێزدیان سوپاسیا پاریزگه‌رێ دهوكێ و حكومه‌تا هه‌رێما كوردستانێ كر كو ئه‌ڤ مێهڤاندارییه ل سه‌ر شه‌ره‌فا میرێ نوو یێ ئێزدییان به‌رهه‌ڤكریه و گوت : ئه‌ڤ خرڤه‌بونا جڤاكى وێ چه‌ندێ د گه‌هینیت كو پێكڤه ژیان ل ڤێ هه‌رێمێ د ناڤبه‌را هه‌موو پێكهاته‌یان دا یا موكومه و ژیان ب خوشى و ته‌ڤایى دهێته ده‌ربازكرن .\nهه‌روه‌سا گوت: ئه‌ڤ مێهڤانداریه رێزگرتنه ل هه‌موو ئێزدیان و ده‌ربرینا وێ گرنگیێ یه یا كو سه‌روك بارزانى و رێزدار نێچیرڤان بارزانى به‌رده‌وام دایه ئێزدیان وپه‌سنا رولێ پارێزگه‌رێ دهوكێ و هه‌موو خه‌لكێ پارێزگه‌هێ كر هه‌مبه‌ر حه‌واندنا وێ ژمارا زور یا ئاوارێن ده‌ڤه‌را شنگالێ وهیڤى خاستن هه‌موو لایه‌نێن كوردستانى پشته‌ڤانیا میر حازم ته‌حسین به‌گ بكه ن دا بشێت باشتر خزمه‌تا هه‌موو ئێزدیان بكه‌ت .\nل دوماهیا رێ و ره‌سمێن مێهڤانداریێ هه‌ردوو هونه‌رمه‌ندێن مللى ( ته‌حسین و عه‌لى كورێن فه‌قیر خدر) چه‌ند سترانێن فلكلورى پێشكێشكرن .